Nus havein viu ch'il lungatg – cun tut ses differents aspects – gioga ina rolla centrala en nies mintgadi. Lein pia discuorer cun in expert da lungatgs.

Nus vagn vieu c'igl lungatg – cun tut igls seas diferaints aspects – gioja egna rola zentrala agl noss mintgagi. Bagliafagn parquegl cun egn expert da lungatgs.

Nus vains vis cha la lingua – cun tuot sieus differents aspets – giouva üna rolla centrela in nos minchadi. Discurrinsa perque cun ün expert da lingua.

Nus vain vis cha la lingua – cun tuot seis differents aspets – giova üna rolla centrala in nos minchadi. Discurrin perquai cun ün expert da lingua.


Co ha il romontsch gidau d'emprender tut quels lungatgs?

Co â igl rumàntsch gido d'amprender tut quels lungatgs?

Co ha güdà il rumantsch ad imprender tuot quellas linguas?


Rico Valär ei naschius igl onn 1981. El ei carschius si a Zuoz ed ha fatg leu il gimnasi. Suenter ha el studegiau lungatgs all'universitad da Turitg, nua ch'el ei ussa professer per litteratura e cultura romontscha. Rico Valär discuora nov differents lungatgs.

Igl Rico Valär e naschieu igl on 1981. El e carschieu sei a Zuoz ad â fatg là igl gimnasi. Suainter â'l studgieu a l'Universitad da Turitg, noua c'el e ussa professer da litteratura a cultura rumàntscha. Igl Rico Valär â studagieu lungatgs. El bagliafa nov diferaints lungatgs.

Rico Valär es naschieu l'an 1981. El es creschieu sü a Zuoz ed ho fat lo il gimnasi. Zieva ho el stüdgio a l'Universited da Turich, inua ch'el es uossa professer per litteratura e cultura rumauntscha. Rico Valär ho stüdgio linguas. El discuorra nouv differentas linguas.

Rico Valär es naschü l'on 1981. El es creschü sü a Zuoz ed ha fat là il gimnasi. Davo ha el stübgià a l'Università da Turich, ingio ch'el es uossa professer per litteratura e cultura rumantscha. Rico Valär ha stübgià linguas. El discuorra nouv differentas linguas.


D'esser carschius si cun dus lungatgs, dad haver stuiu translatar gia da pign (p.ex. denter mia sora che saveva mo romontsch e mia tatta che saveva mo tudestg) e dad haver il romontsch – tut quei ha gidau enormamein d'emprender lungatgs. Cunzun naturalmein per lungatgs neolatins. Mo era igl engles ha p.ex. biars plaids che derivan dil latin e la cumbinaziun da romontsch e tudestg gida fetg pigl engles. Per mei era il romontsch en quei senn propi 'ina clav' per emprender auters lungatgs.

D'easser carschieu sei cun dus lungatgs, da ver stuieu translatar schon sco pintg buab (p.ex. trànter mia sora ca saveva me rumàntsch a mia tata ca saveva me tudestg) a da ver igl rumàntsch – tut quegl gida enormameing par amprender lungatgs. Cunzund natiralmeing par lungatgs neolategns. Mo ear igl angles â p.ex. blears pleds ca darivan digl lategn a la cumbinaziùn da rumàntsch a tudestg gida fetg pigl angles. Par me ear'igl rumàntsch an que sen propi 'egna clav' par amprender oters lungatgs.

D'esser creschü sü cun duos linguas, d'avair stuvü tradüer fingià sco pitschen (p.ex. tanter mia sour chi savaiva be rumantsch e mia nona chi savaiva be tudais-ch) e d'avair il rumantsch – tuot quai güda enorm per imprender linguas. Impustüt natüralmaing per linguas neolatinas. Ma eir l'inglais ha p.ex. blers pleds chi derivan dal latin e la cumbinaziun da rumantsch e tudais-ch güda fich per l'inglais. Per mai d'eira il rumantsch in quel sen propa 'üna clav' per imprender otras linguas.


Tgei lungatg tuna il pli fetg sco romontsch?

Tge lungatg tùna igl pletost sco rumàntsch?

Che lingua tuna il plü simil al rumantsch?


Tgei plaid per 'co' e 'sco' drovan ins per tudestg?

Tge pled par cumparagliear dovr'ign par tudestg?

Che pleds per congualer as drouva in tudas-ch?

Che pleds per congualar as douvra in tudais-ch?


Igl adverb sco vegn duvraus per cumparegliar persunas, caussas ni acziuns egualas:

Igl adverb sco vean duvro par far cumparagliaziùns:

L'adverb scu vain druvo per congualer persunas, chosas u acziuns chi sun listessas.

L'adverb sco vain dovrà per congualar persunas, chosas o acziuns chi sun listessas.


c) Discutei las suandontas damondas en classa:

c) Discutad las savundàntas amparadas an classa.

c) Discutè las seguaintas dumandas in classa.

c) Discutai las seguaintas dumondas in classa.


Tgeinina ei la differenza denter 'co' e 'sco'? Emprova da declarar quella cun tes agens plaids en duas construcziuns.

Tge e la diferenztga trànter 'co' a 'sco'? Amprova da declarar quella cugls teas agens pleds an duas construcziùns.

Che es la differenza traunter 'cu' e 'scu'? Prouva da declarer quella differenza cun tieus egens pleds in duos frasas.

Che es la differenza tanter 'co' e 'sco'? Prouva da declerar quella differenza in duos frasas cun teis agens pleds.


Tgei plaid drovan ins per formular damondas? 'Co' ni 'sco'?

Tge pled dovr'ign par formular amparadas? 'Co' near 'sco'?

Che pled as drouva per formuler dumandas? 'Cu' u 'scu'?

Che pled as douvra per far dumondas? 'Co' o 'sco'?


Tgei vul quei dir 'esser sauns sco in pèsch'? Enconuschas ti aunc autras cumparegliaziuns? Noda silmeins treis sillas lingias cheusut. Ils maletgs dattan entgins impuls.

Tge vut quegl gir 'easser sàn sco egn pestg'? Ancanuschas tei ànc'otras cumparagliaziùns? Noda seglmains tres sen las lingias qua sut. Igls maletgs datan anzaquànts impuls.

Che voul que dir 'esser saun scu ün pesch'? Cugnuoschast tü aunch'oters conguels? Nota almain trais conguels süllas lingias suotvart. Ils disegns at paun güder.

Che voul quai dir 'esser san sco ün pesch'? Cugnuoschast tü amo oters conguals? Nota almain trais conguals süllas lingias suotvart. Ils disegns at pon güdar.


Ponderescha bein il diever da 'co' e 'sco' e fai ils differents pensums.

Studegia igl diever da 'co' a 'sco' a fe las diferaintas leztgas.

Ponderescha bain l'adöver da 'cu' e 'scu' e fo las lezchas.

Stübgia bain l'adöver da 'co' e 'sco' e fa las lezchas.


L'Anna e aschi spearta sco igl sieus frar.


Mintga scolar noda ses patratgs sin sia part dil placemat. Ils scolars e las scolaras han 5 tochen 7 minutas peda da far quella lavur.

Mintga scular noda igls seas patratgs agl sieus quader segl placemat. Igls sculars a las scularas ân 5-7 minutas tains par quella lavur.

Alura nota minchüna e minchün sieus impissamaints in sieu queder sül placemat. Ils scolars haun 5-7 minuts temp per quista lavur.

Lura nota minchüna e minchün seis impissamaints in seis quader sül placemat. Ils scolars han 5-7 minuts temp per quista lavur.


Mintga gruppa presenta las treis persunas el plenum. La scolasta rimna las ponderaziuns silla tabla ni sin in flipchart.

Mintga grupa preschainta las tres parsùnas a la classa. La surmestra remna las ponderaziùns sen la tavla near sen egn flipchart.

Mincha gruppa preschainta a las trais persunas in classa. La magistra scriva las ponderaziuns vi da la tevla u sün ün flipchart.

Mincha gruppa preschainta a las trais persunas in classa. La magistra scriva las ponderaziuns vi da la tabla o sün ün flipchart.


En quella fasa quieta ponderescha mintga scolar individualmein davart las damondas:

An quella fasa quieta ponderescha mintga scular individualmeing davart l'amparada:

In quista fasa quieta prouva mincha scolara e scolar da respuonder daperse a las seguaintas dumandas:

In quista fasa quieta prouva mincha scolara e scolar da respuonder da per sai a las seguaintas dumondas:


Enconuscheis vus era persunas che han ina relaziun speciala cun lungatg e communicaziun? Quei sa esser enzatgi che s'occupescha cun lungatg e communicaziun en siu mistregn ni sia professiun ni enzatgi che drova lungatg(s) a moda e maniera speciala en siu mintgadi.

Ancunaschez ear vus parsùnas c'ân egna relaziùn speziala cun lungatg a comunicaziùn? Quegl sa easser anzatgi ca s'ocupescha cun lungatg a comunicaziùn agl sieus mastregn near an la sia professiùn near anzatgi ca dovra lungatg(s) an maniera speziala agl sieus mintgagi.

Cugnuschais eir vus a persunas chi haun üna relaziun speciela cun lingua e comunicaziun? Que po esser qualchün chi s'occupa cun lingua e comunicaziun in sieu mister u qualchün chi drouva lingua(s) in maniera speciela in sieu minchadi.

Cugnuschais eir vus a persunas chi han üna relaziun speciala cun lingua e comunicaziun? Quai po esser inchün chi s'occupa da lingua e comunicaziun in seis manster o inchün chi douvra lingua(s) in maniera speciala in seis minchadi.


Tgei persunas ein vegnidas numnadas? Pertgei ein quellas persunas vegnidas numnadas? Tgei mistregns ein vegni numnai? San ins far gruppas? Tgi lavura cul lungatg plitost en scret, tgi a bucca? Tgi drova ils lungatgs romontsch e tudestg? Tgi drova ulteriurs lungatgs?

Tge parsùnas en vagnidas numnadas? Partge en quellas parsùnas vagnidas numnadas? Tge mastregns en vagnieus numnos? San ign far grupas? Tgi lavura cugl lungatg pletost a scret, tgi a buca? Tgi dovra igls lungatgs rumàntsch a tudestg? Tgi dovra ulteriurs lungatgs?

Che persunas sun gnidas numnedas? Perche sun quistas persunas gnidas numnedas? Che misters sun gnieus numnos? As po fer gruppas? Chi lavura culla lingua pütost in scrit, chi a buocha? Chi drouva il rumauntsch e'l tudas-ch in sieu minchadi da lavur? Chi drouva otras linguas?

Che persunas sun gnüdas nomnadas? Perche sun quistas persunas gnüdas nomnadas? Che mansters sun gnüts nomnats? As poja far gruppas? Chi lavura culla lingua plüchöntsch in scrit e chi a bocca? Chi douvra il rumantsch e'l tudais-ch in seis minchadi da lavur? Chi douvra otras linguas?


Tgi enconuschel jeu che ha ina relaziun speciala cul lungatg? Pertgei ha quella persuna ina relaziun speciala cul lungatg? Tgi drova lungatg(s) en siu mistregn?

Tgi ancanusch jou c'â egna relaziùn speziala cugl lungatg? Partge â quella parsùna egna relaziùn speziala cugl lungatg? Tgi dovra lungatg(s) agl sieus mastregn?

A chi cugnuosch eau chi ho üna relaziun speciela culla lingua? Perche ho quella persuna üna relaziun speciela culla lingua? Chi drouva lingua(s) in sieu mister?

A chi cugnuosch eu chi ha üna relaziun speciala culla lingua? Perche ha quella persuna üna relaziun speciala culla lingua? Chi douvra lingua(s) in seis manster?


Suenter quei brat scriva mintga gruppa sias ponderaziuns communablas el spazi central sil placemat e noda las treis persunas, cullas qualas ella fagess il pli bugen l'intervista.

Suainter que barat scriva mintga grupa las sias ponderaziùns cuminevlas agl quader zentral segl placemat a noda las tres parsùnas, cun las qualas els fagessan bugent egn'intervesta.

Zieva quist barat ramassa mincha gruppa las ponderaziuns cumünaivlas e scriva quellas i'l queder d'immez dal placemat. Alura notan ils scolars las trais persunas, cun las quelas els fessan il pü gugent ün'intervista.

Davo quist barat ramassa mincha gruppa las ponderaziuns cumünaivlas e scriva quellas i'l quader d'immez dal placemat. Lura notan ils scolars las trais persunas, cun las qualas els fessan il plü jent ün'intervista.


La metoda dal placemat as güda a ramasser idejas.

La metoda dal placemat as güda a ramassar ideas.


Mintga gruppa discutescha las notizias dils singuls commembers.

Mintga grupa discutescha las notiztgas digls singuls cumembers.

Mincha gruppa discuta que cha'ls conscolars haun noto in lur queder.

Mincha gruppa discuta quai cha'ls conscolars han notà in lur quader.


Tgei? Tgeinin/Tgeinina? Con? Pertgei? Nua? Co? Cu?

Co? Tge? Tgenegn/Tgenegna? Quànt? Partge? Cura?

cu? che? chenün/chenüna? quaunt? perche? cura?

co? che? chenün/chenüna? quant? perche? cura?


• Ampruvad da catar schon oravànt infurmaziùns davart la parsùna (igl sieus mastregn/la sia ocupaziùn), par ca vus pudeias formular bùnas amparadas interessàntas (p.ex. tge â la parsùna da far cun lungatg a comunicaziùn? Cura dovra la parsùna igl lungatg near igls lungatgs?).

• Pruvè da chatter già ouravaunt infurmaziuns davart la persuna (sieu mister/sia occupaziun), per cha vus possas formuler bunas dumandas (p.ex. Che ho la persuna da chefer cun lingua e comunicaziun? Cura drouva la persuna la lingua u las linguas?).

• Provai da chattar fingià ouravant infuormaziuns davart la persuna (seis manster/sia occupaziun), per cha vus possas formular bunas dumondas (p.ex.: Che ha la persuna da chefar cun lingua e comunicaziun? Cura douvra la persuna la lingua o las linguas?).


• Formulei las damondas aposta per quella persuna.

• Formulad las amparadas aposta par quella parsùna.

• Formulè las dumandas aposta per quista persuna.

• Formulai las dumondas aposta per quista persuna.


• Decidi co vus vuleis registrar las damondas (audio, video ni scriver si las rispostas), decidi era tgi che surpren tgei rolla duront l'intervista (persuna che fa las damondas/persuna ch'ei responsabla per la registraziun ni che scriva si las rispostas).

• Dezided, co vus lez registrar las amparadas (audio near video near scriver sei las raspostas), dezided ear tgi ca surprenda tge rola durànt l'intervesta (parsùna ca fa las amparadas/parsùna c'e raspunsabla par la registraziùn a ca scriva sei las raspostas)

• Decidè, cu cha vulais registrer las intervistas (audio, video u in scrit). Decidè's eir chi chi surpiglia che rolla düraunt l'intervista (persuna chi fo las dumandas/persuna chi'd es respunsabla per la registraziun e chi nota las respostas).

• Decidai, co cha vus vulais registrar las intervistas (cun audio, video o in scrit). As decidai eir chi chi surpiglia che rolla dürant l'intervista (persuna chi fa las dumondas, persuna chi'd es respunsabla per la registraziun e chi nota las respostas).


• Dei in sguard als criteris dalla valetaziun dall'intervista e dalla presentaziun dall'intervista (p. 44).

• Ded egn tgit segls criteris da valitaziùn da l'intervesta a da la preschantaziùn da l'intervesta (p. 44).

• Dè ün sguard als criteris per valüter e preschanter l'intervista (p. 44).

• Dat ün sguard als criteris per valütar e preschantar l'intervista (p. 44).


• Formulei silmeins sis damondas e schei curreger ellas da vossa scolasta ni vies scolast. Ils suandonts plaids gidan da formular las damondas:

• Formulad seglmains sis amparadas a las sched curagear da la vossa surmestra. Igls savundànts pleds vus gidan da formular las amparadas:

• Formulè almain 6 dumandas e las laschè correger da vossa magistra. Ils seguaints pleds as güdan a formuler las dumandas:

• Formulai almain 6 dumondas e tillas laschai correger da vossa magistra. Ils seguaints pleds as güdan a formular las dumondas:


Formulei las damondas e sepreparei per far l'intervista.

Formulad las amparadas a sapreparad par far l'intervesta.

Formulè las dumandas e preparè's per fer l'intervista.

Formulai las dumondas e's preparai per far l'intervista.


• Dumandei ina persuna adattada per far l'intervista (tenor ils resultats dil placemat) e fixei in termin cun quella persuna.

• Amparad egna parsùna adatada (tanor igls resultats digl placemat) a faged giou egn termin cun quella parsùna.

• Contactè ad üna persuna adatteda (tenor ils resultats da vos placemat) e fè giò ün termin cun quella persuna.

• Contactai ad üna persuna adattada (tenor ils resultats da vos placemat) e fat giò ün termin cun quella persuna.


Sche vus duvreis audio, video ni in apparat da fotografar, controllei che tut funcziuneschi ed empruei ora la tecnica avon che far l'intervista.

Scha vus duvraz audio, video near egn aparat da fotografar, controlad ca tut funcziùni ad ampruvad or la tecnica avànt l'intervesta.

Scha vus druvais apparats d'audio, video u da fotografer, controllè cha tuot funcziuna e pruvè our la tecnica aunz l'intervista.

Scha vus dovrais apparats d'audio, video o da fotografar, controllai cha tuot funcziuna e provai oura la tecnica avant l'intervista.


• Faged adigna me egn'amparada a l'eada.


• tgei connex che la persuna ha cun lungatg e communicaziun

• tge conex ca la parsùna â cun lungatg a comunicaziùn


Preschantaziun in gruppas (6-8 scolars):


Sche vus haveis fatg in audio, schei ir quel en classa (ni mo in extract digl audio). Preparei era in placat cullas informaziuns las pli impurtontas sur dalla persuna intervistada.

Scha vus vez fatg egn audio, igl schaz vus tarlar la classa (near me egn extract digl audio). Preparad ear egn placat cun sei las infurmaziùns las ple impurtàntas sur da la parsùna.

Scha vus vais fat ün audio, laschais vus tadler quel (u be ün extrat) la classa. Preparè eir ün placat cullas infurmaziuns las pü importantas sur da la persuna.

Scha vus vais fat ün audio, laschais vus tadlar quel (o be ün extrat) a la classa. Preparai eir ün placat cullas infuormaziuns las plü importantas da la persuna.


• Presentei vossa intervista alla classa. Legi denton gia ordavon la survesta dils criteris per la presentaziun.

• Preschantad alura la voss'intervesta a la classa. Mo liged gea oravànt la survesta digls criteris par la preschantaziùn, sen p. 44.

• Preschantè alura voss'intervista in classa. Legè però già aunz la survista dals criteris per la preschantaziun.

• Preschantai lura voss'intervista in classa. Legiai però fingià avant la survista dals criteris per la preschantaziun.


Vus resumeis cun agens plaids il pli impurtont dall'intervista. Vus legis denton buca giu las damondas.

Vus resumaz cun agens pleds igl ple impurtànt da l'intervesta. Mo vus ligez betga giou las amparadas.

Vus resümais cun egens pleds il pü important da l'intervista. Vus nu legiais però giò las dumandas.

Vus resümais cun agens pleds il plü important da l'intervista. Vus nu legiais però giò las dumondas.


• Fagei ina fotografia dalla persuna. Quella duvreis vus per la presentaziun.

• Faged egna fotografeia da la parsùna. Quella duvraz vus par la preschantaziùn.

• Fè üna fotografia da la persuna intervisteda. Quella druvais vus per la preschantaziun.

• Fat üna fotografia da la persuna intervistada. Quella dovrais vus per la preschantaziun.


• Era sche vus fageis aunc damondas spontanas, fagei damondas aviartas e buca damondas, allas qualas la persuna sa rispunder mo cun 'gie' ni 'na'.

• Ear scha vus fagez ànc amparadas spontanas, faged amparadas aviertas a betg amparadas ca la parsùna sa raspunder me cun 'ea' near 'na'.

• Eir scha vus fais auncha dumandas spontanas, fè dumandas aviertas e na dumandas cha la persuna po respuonder be cun 'schi' u 'na'.

• Eir scha vus fais amo dumondas spontanas, fat dumondas avertas e na dumondas cha la persuna po respuonder be cun 'schi' o 'na'.


• Dei avunda peda alla persuna intervistada da ponderar sia risposta.

• Schad tains a la parsùna intervistada da ponderar la sia rasposta.

• Laschè temp a la persuna intervisteda da ponderer sia resposta.

• Laschai temp a la persuna intervistada da ponderar sia resposta.


Fagei l'intervista e presentei ella a vos conscolars ed a vossas conscolaras.

Faged l'intervesta a preschantad ella alura agls voss cunsculars ad a las vossas cunscularas.

Fè l'intervista e preschantè'la alura a voss conscolars ed a vossas conscolaras.

Fat l'intervista e tilla preschantai lura a voss conscolars ed a vossas conscolaras.


• Fagei l'intervista cullas damondas currigidas. Vus saveis far l'intervista:

• Faged l'intervesta cun las amparadas corectas. Vus savez far l'intervesta:

• Fè l'intervista cullas dumandas cha vus vais preparo. Vus pudais ...

• Fat l'intervista cullas dumondas cha vus vais preparà. Vus pudais ...


Sche vus haveis fatg l'intervista en scret, presenteis vus ina resumaziun dallas damondas e rispostas sin in placat. Il placat cuntegn las informaziuns las pli impurtontas dalla persuna.

Scha vus vez fatg l'intervesta a scret, preschantaz vus egna resumaziùn da las amparadas a raspostas sen egn placat. Igl placat cuntegna las infurmaziùns las ple impurtàntas davart la parsùna.

Scha vus avais fat l'intervista in scrit, preschantais vus ün riassunt da las dumandas e respostas sün ün placat. Il placat cuntegna las infurmaziuns las pü importantas sur da la persuna.

Scha vus vais fat l'intervista in scrit, preschantais vus ün riassunt da las dumondas e respostas sün ün placat. Il placat cuntegna las infuormaziuns las plü importantas da la persuna.


Mintga presentaziun cuoza max. 5 tochen 7 minutas.

Mintga preschantaziùn cuza max. 5-7 minutas.

Mincha preschantaziun düra max. 5-7 minuts.


Sche vus haveis fatg in video, musseis vus quel alla gruppa (projecziun, ev. mo in extract dil video). Preparei era in placat cullas informaziuns las pli impurtontas dalla persuna intervistada:

Scha vus vez fatg egn video, igl mussaz vus a la grupa (near me egn extract digl video) (projecziùn). Preparad ear egn placat cun sei las infurmaziùns las ple impurtàntas davart la parsùna:

Scha vus vais fat ün video, mussais vus quel (u be ün extrat dal video) a la gruppa (projecziun). Preparè eir ün placat cullas infurmaziuns las pü importantas sur da la persuna intervisteda:

Scha vus vais fat ün video, muossais vus quel (o be ün extrat) a la gruppa. Preparai eir ün placat cullas infuormaziuns las plü importantas da la persuna intervistada:


a) En tgei mistregns, professiuns ni domenas ston ins saver bein il lungatg?

a) An tge mastregns/professiùns/domenas ston ign saver bagn egn near plirs lungatgs?

a) In che misters u per che lavuors as stu savair bain la lingua?

a) In che mansters o per che lavurs as stoja savair bain la lingua?


d) En scola emprendas ti era lungatgs. Pertgei ei il lungatg impurtonts era els auters roms?

d) An scola amprendas tei ear lungatgs. Partge e igl lungatg impurtànt ear agls oters roms?

d) A scoula imprendast tü eir linguas. Perche es la lingua importanta eir i'ls oters rams?

d) A scoula imprendast tü eir linguas. Perche es la lingua importanta eir i'ls oters roms?


e) Cura che tes geniturs mavan a scola, vegneva ei buc instruiu tons lungatgs. Fai in rudi blau entuorn ils lungatgs ch'els han empriu en scola ed in rudi tgietschen entuorn ils lungatgs ch'els han empriu suenter il temps da scola obligatori.

e) Cur ca teas geniturs navan a scola, vagnevan betg instruieus tànts lungatgs. Fe egn rudi blau anturn igls lungatgs c'els ân amprieu an scola ad egn rudi cotschen anturn igls lungatgs c'els ân amprieu suainter igl tains da scola obligatori.

e) Cur cha tieus genituors giaivan a scoula, nu gnivan instruidas tauntas linguas. Fo ün rinch blov intuorn las linguas ch'els haun imprains a scoula ed ün rinch cotschen intuorn las linguas ch'els haun imprains zieva il temp da scoula obligatoric.

e) Cur cha teis genituors giaivan a scoula, nu gnivan instruidas tantas linguas. Fa ün rinch blau intuorn las linguas ch'els han imprais a scoula ed ün rinch cotschen intuorn las linguas ch'els han imprais davo il temp da scoula obligatoric.


Ti has empriu d'enconuscher differents aspects dil lungatg e dalla communicaziun e cun quella savida sas ti ussa rispunder allas damondas sutvart.

Tei âs amprieu ad ancanuscher diferaints aspects da lungatg a comunicaziùn a cun quella savida sas tei ussa raspunder las amparadas sutvart.

Tü hest imprains a cugnuoscher differents aspets da la lingua e comunicaziun, e cun quella savida sest tü uossa respuonder a las dumandas suotvart.

Tü hast imprais a cugnuoscher differents aspets da la lingua e comunicaziun, e cun quel savair sast tü uossa respuonder a las dumondas suotvart.


b) Tgei vul quei dir per tei, per tia elecziun da professiun?

b) Tge vut quegl gir par te a par la tia tschearna da professiùn?

b) Che voul que dir per te, per tia tscherna futura d'ün mister?

b) Che vuless quai dir per tai, per tia tscherna futura d'ün manster?


f) Tgei lungatgs savessen tes geniturs era aunc bugen discuorer oz e pertgei gest quels?

f) Tge lungatgs savessan teas geniturs oz ear ànc bugent a partge gest quels?

f) Che linguas savessan tieus genituors hoz eir auncha gugent e perche güst quellas?

f) Che linguas savessan teis genituors hoz eir amo jent e perche güsta quellas?


g) Pertgei eis ei impurtont che la scola detti la pusseivladad d'emprender differents lungatgs?

g) Partge e'gl impurtànt ca la scola porscha la pussevladad d'amprender diferaints lungatgs?

g) Perche es que important cha la scoula do la pussibilited d'imprender differentas linguas?

g) Perche esa important cha la scoula dà la pussibiltà d'imprender differentas linguas?


Pertgei capescha la linguista igl emprem nuot?

Partge capescha la linguista igl amprem nut?

Perche nun inclegia la linguista il prüm ünguotta?

Perche nun inclegia la linguista il prüm nöglia?


Cun agid d'ina camera e d'in microfon observa la linguista quei che capeta.

Cun agid d'egna camera a d'egn microfon observescha la linguista quegl ca capeta.

Cun agüd d'üna camera e d'ün microfon observa la linguista que chi capita.

Cun agüd d'üna camera e d'ün microfon observa la linguista quai chi capita.


Ella vul perscrutar la moda da communicar dil pievel.

Ella vut parscrutar la moda da comunitgear digl pievel.

Ella voul perscruter il möd da comunicher dal pövel.

Ella voul perscrutar il möd da comunichar dal pövel.


Dad ir tier igl um e dir ad el 'gavagai'.


Parquegl c'igl plova a tùna agl tschiel.

Perque cha pluvaiva e tunaiva in tschêl.

Perquai chi plovaiva e tunaiva in tschêl.


In um pren igl affon per il bratsch e di 'gavagai'.

Egn um prenda igl unfànt pigl màn a gi 'gavagai'.

Ün hom piglia l'iffaunt pel maun e disch 'gavagai'.

Ün hom piglia l'uffant pel man e disch 'gavagai'.


E sch'el dumandass tei «Pertgei ha in auto num 'auto'?» Tgei schesses?

A sch'el t'amparass: «Partge â egn auto num 'auto'?». Tge gli gessas tei?

E sch'el at dumandess: «Perche ho ün auto nom 'auto'?», che al dschessast?

E sch'el at dumandess: «Perche ha ün auto nom 'auto'?», che til dschessast?


Cun fotografar il cumpurtament dils carstgauns da quei pievel.

Cun fotografar igl cumpurtamaint digls carstgàns da que pievel.

Cun fotografer il cumportamaint da quist pövel.

Cun fotografar il cumportamaint da quist pövel.


Egn um veza egna lieur a cloma 'gavagai'.

Ün hom vezza üna leivra e clama 'gavagai'.

Ün hom vezza üna leivra e cloma 'gavagai'.


Perquei ch'il lungatg ch'ils carstgauns discuoran ei dil tuttafatg nunenconuschents alla linguista.

Parquegl c'igls carstgàns bagliafan megna speart l'egn cun l'oter.

Perque cha la lingua cha'ls umauns discuorran es tuottafat incuntschainta a la linguista.

Perquai cha la lingua cha'ls umans discuorran es tuottafat incuntschainta a la linguista.


Da spitgar aunc in mument el liug d'observaziun zuppau.

Da spitgear ànc egn mumaint agl sieus zup.

Da spetter aunch'ün mumaint in sieu zop.


c) Dat ei era situaziuns, ellas qualas nus capin buc in l'auter, schegie che nus discurrin il medem lungatg? Enconuschas ti da quellas situaziuns? Raquenta.

c) Dat igl ear situaziùns, noua c'ign capescha betga l'egn l'oter, schabagn c'ign bagliafa igl madem lungatg? Ancanuschas tei da quellas situaziùns? Raquenta.

c) Do que eir situaziuns, inua cha nu s'inclegia ün a l'oter, schabain cha's discuorra la listessa lingua? Cugnuoschast tü da quellas situaziuns? Raquinta.

c) Daja eir situaziuns, ingio chi nu s'inclegia ün a l'oter, adonta chi's discuorra la listessa lingua? Cugnuoschast tü da quellas situaziuns? Raquinta.


e) L'uolp el cudisch 'Il Prenci Pignet' digl autur franzos Antoine de Saint-Exupéry di inaga al prenci: «Le langage est source de malentendus.» (Il lungatg ei la fontauna da malcapientschas.) Tgei vul ella dir cun quei e tgei manegias ti da quei citat?

e) La gualp agl cudesch 'Igl Prenzi Pintg' digl autur franzos Antoine de Saint-Exupéry gi egn'eada agl Prenzi Pintg: «Le language est source de malentendus.» (Igl lungatg e la funtàna da malantalgientschas.) Tge vut ella gir cun quegl, a tge manegias tei da que zitat?

Saint-Exupéry disch üna vouta al pitschen prinz: «Le langage est source de malentendus.» (La lingua es la funtauna da melinclettas). Che voul ella dir cun que, e che managiast tü da quist citat?

Saint-Exupéry disch üna jada al pitschen prinzi: «Le language est source de malentendus.» (La lingua es la funtana da malinclettas). Che voul ella dir cun quai, e che manajast tü da quist citat?


Ella vul emprender d'enconuscher ils usits da catscha dil pievel.

Ella vut amprender ad ancanuscher igls usits d'ir a tgatscha digl pievel.

Ella voul imprender a cugnuoscher ils üsits d'ir a chatscha dal pövel.


Da far in dessegn d'ina lieur e da mussar quel agl um.

Da far egn maletg d’egna lieur a d'igl mussar agl um.

Da fer ün disegn d’üna leivra e da musser quel a l'hom.

Da far ün disegn d’üna leivra e da muossar quel a l'hom.


d) Il lungatg ei il pli impurtont instrument da communicaziun. Sch'in affon da 4 onns dumandass tei «Tgei ei lungatg?», tgei rispundesses ti ad el?

d) Igl lungatg e igl ple impurtànt instrumaint da comunicaziùn. Sch'egn unfànt da quater ons amparass te: «Tge e lungatg?», tge raspundessas tei ad el?

d) La lingua es l'instrumaint da comunicaziun il pü important. Sch'ün iffaunt da 4 ans at dumandess: «Che es lingua?», che resposta al dessast tü?

d) La lingua es l'instrumaint da comunicaziun il plü important. Sch'ün uffant da 4 ons at dumandess: «Che es lingua?», che resposta til dessast tü?


Perquei ch'il microfon funcziunescha buc.

Parquegl c'igl microfon funcziunescha betga.


a) En tgei connex stat il plaid da sligiaziun cul film?

a) An tge conex stat igl pled da schliaziùn cugl film?

a) In che connex sto il pled da soluziun cul film?

a) In che connex sta il pled da soluziun cul film?


Perquei ch'ils carstgauns discuoran memia spert ed indentergliauter.

Parquegl c'igl lungatg c'igls carstgàns bagliafan e digl tutafatg nunancunaschaint a la linguista.

Perque cha'ls umauns discuorran memma svelt ed ün traunter l'oter.

Perquai cha'ls umans discuorran massa svelt ed ün tanter l'oter.


Raspunda las amparadas suainter ver vurdo igl film.

Dè resposta a las dumandas zieva avair guardo il film.

Dat resposta a las dumondas davo avair guardà il film.


In um cloma 'gavagai', cura ch'el vesa la linguista.

Egn um cloma 'gavagai', cur c'el veza la linguista.

Ün hom clama 'gavagai', cur ch'el vezza a la linguista.

Ün hom cloma 'gavagai', cur ch'el vezza a la linguista.


Ella vul far retschercas davart la moda da viver dil pievel.

Ella vut far retscheartgas davart la moda da viver digl pievel.

Ella voul fer retscherchas davart il möd da viver dal pövel.

Ella voul far retscherchas davart il möd da viver dal pövel.


Lein filosofar in tec davart il lungatg.

Ussa lagn nus filosofar ampo davart igl tema lungatg.

Uossa vulainsa filosofer ün pô davart la lingua.

Uossa vulain nus filosofar ün pa davart la lingua.


b) Alla fin fa il plidader la suandonta damonda: 'Capin nus adina in l'auter?' Tgei manegias ti?

b) A la fegn tschaint'igl plidader la savundànta amparada: 'Capagn nus adigna l'egn l'oter?'. Tge manegias tei?

b) A la fin fo il plededer la seguainta dumanda: 'Inclegiains nus adüna ün a l'oter?'. Che managiast tü?

b) A la fin fa il pledader la seguainta dumonda: 'Inclegiain nus adüna ün a l'oter?'. Che pensast tü?


Tgei s'imaginas ti, cura che ti audas il plaid 'gavagai'? Malegia.

Tge s'imagineschas tei, cur ca tei odas igl pled 'gavagai'? Malegia.

Che t'imagineschast tü, cur cha tü odast il pled 'gavagai'. Disegna.

Che t'imagineschast tü, cur ha tü dodast il pled 'gavagai'. Disegna.


Co reagescha igl um sill'acziun dalla linguista?

Co reagescha igl um sen l'acziùn da la linguista?

Cu reagescha l'hom süll'acziun da la linguista?

Co reagischa l'hom süll'acziun da la linguista?


Cun agid d'in studi ch'ella ha fatg avon biars onns.

Cun agid d'egn studi c'ella â fatg avànt blears ons.

Cun agüd d'ün stüdi ch'ella ho fat avaunt bgers ans.

Cun agüd d'ün stüdi ch'ella ha fat avant blers ons.


Saveis vus co il lungatg funcziunescha? Mirei il film, rispundi allas damondas e filosofei davart il lungatg.

Savez vus, co igl lungatg funcziunescha? Vurdad igl film, raspunded las amparadas a filosofad alura ampo davart igl lungatg.

Savais vus, cu cha lingua funcziuna? Guardè il film, respundè a las dumandas e filosofè alura ün pô davart la lingua.

Savais vus, co cha lingua funcziuna? Guardai il film, respuondai a las dumondas e filosofai lura ün pa davart la lingua.


Perquei ch'il plaid 'gavagai' sa haver pliras significaziuns.

Parquegl c'igl pled 'gavagai' sa ver pliras muntadas.

Perque cha'l pled 'gavagai' po avair püssas significaziuns.

Perquai cha'l pled 'gavagai' po avair plüssas significaziuns.


Jeu vesel enzatgei che ti vesas buc e quei …

Jou vez anzatge ca tei vezas betg, a quegl …

Ia vei ensatge tgi te veist betg e chel pled ...

Eau vez qualchosa cha tü nu vezzast e quel pled …

Eu vez alch cha tü nu vezzast e quel pled …


d) Fai patratgs davart l'ortografia cun dar risposta allas damondas sutvart.

d) Fe patratgs davart l'ortografeia cun raspunder las amparadas sutvart.

d) Fò patratgs davart l'ortografia cun rasponder allas dumondas sotvart.

d) Fo impissamaints davart l'ortografia cun respuonder a las dumandas suotvart.

d) Fa impissamaints davart l'ortografia cun respuonder a las dumondas suotvart.


c) Scriva otg construcziuns culs plaids dils maletgs dall'activitad 'Jeu vesel enzatgei che ti vesas buc …'. Emprova d'integrar tons plaids sco pusseivel.

c) Scriva otg construcziùns cugls pleds digls maletgs da l'activitad 'Jou vez anzatge ca tei vezas betg …' Amprova d'integrar tànts pleds sco pussevel.

c) Screiva otg construcziuns cugls pleds digls maletgs dall'activitad 'Ia vei ensatge tgi te veist betg ...'. Amprova da duvrar schi blers pleds scu pussebel.

c) Scriva och frasas culs pleds dals purtrets da l'activited 'Eau vez qualchosa cha tü nu vezzast …'. Prouva d'integrer uschè bgers pleds scu pussibel.

c) Scriva ot frasas culs pleds dals purtrets da l'actività 'Eu vez alch cha tü nu vezzast …'. Prouva d'integrar uschè blers pleds sco pussibel.


Tgei constat per tei, cura che ti audas il plaid 'ortografia'? Dai colur alla fatscha che corrispunda il pli fetg a ti.

Co sasaintas tei, scha tei odas igl pled 'ortografeia'? Calurescha la fatscha ca coraspunda igl ple fetg a tgei.

Tge sentimaints ast te, schi te saintas igl pled 'ortografia'? Dò calour alla fatscha tgi exprima igl migler chegl tgi te painsas u resaintas, cura tgi te saintas chel pled.

Che tuorna per te, cur cha tü odast il pled 'ortografia'? Do culur a la fatscha chi exprima il meglder que cha tü pensast e saintast, cur cha tü odast quel pled.

Che tuorna per tai, cur cha tü dodast il pled 'ortografia'? Dà culur a la fatscha chi exprima il meglder quai cha tü pensast e saintast, cur cha tü dodast quel pled.


a) Encuri las caussas el maletg furmicler tenor las indicaziuns da vossa scolasta.

a) Ancured las tgossas agl maletg furmicler tanor las indicaziùns da la vossa surmestra.

a) Tschartge las tgossas aint igl maletg-furmiler tenor las indicaziuns dalla vossa scolasta.

a) Tscherchè las chosas aint il purtret furmier tenor las indicaziuns da vossa magistra.

a) Tscherchai las chosas aint il purtret furmier tenor las indicaziuns da vossa magistra.


b) Plaids consistan da suns e segns. Da pign ensi emprendeis vus co ils singuls suns vegnan produci culla dretga posiziun dalla bucca e co quels suns tunan correctamein. Suenter stueis vus emprender da scriver quels suns cun agid da segns. Quels segns ein ils bustabs digl alfabet. Per saver tgei suns ch'ins scriva cun tgei bustabs dat ei reglas. Quellas numnein nus las reglas ortograficas ni l'ortografia. Las reglas gidan tei da decider, schebein ins scriva p.ex. 'scola' ni 'schkola'.

b) Pleds cunsistan da sùns a segns. Da pintg ansei amprandez vus co igls singuls sùns vignan pronunztgieus cun la dretga posiziùn da la buca a co quels sùns tùnan corectameing. Suainter stuez vus amprender da scriver quels sùns cun agid da segns. Quels segns en igls bustabs digl alfabet. Par saver tge sùns c'ign scriva cun tge bustabs dat igl reglas. Quellas numnagn nus las reglas ortograficas near l'ortografeia. Quellas reglas gidan a tgei da dezeder, sch'ign scriva p.ex. 'scola' near 'schkola'.

b) Pleds consistan da sungs e segns. Da pitschen anse amprendas te, scu tgi igls singuls sungs vignan furmos. Alloura amprendas te a screiver chels sungs cun ageid da segns. Chels segns èn igls bustabs digl alfabet. Per saveir, tge sungs tgi ins screiva cun tge bustabs, dattigl reglas. Chellas numnagn nous las reglas d’ortografia. Chellas reglas at geidan a decider, schi ins screiva per exaimpel 'scola' u 'schkola'.

b) Pleds consistan da suns e segns. Da pitschen insü imprendais vus, cu cha'ls singuls suns vegnan prodots culla dretta pusiziun da la buocha e cu cha quels suns tunan inandret. Alura stuvais vus imprender a scriver quels suns cun agüd da segns. Quels segns sun ils custabs da l'alfabet. Per savair che suns cha's scriva cun che custabs do que reglas. Quellas numnains nus las reglas ortograficas u l'ortografia. Quellas reglas at güdan a decider, scha's scriva p.ex. 'scoula' u 'schkoula'.

b) Pleds consistan da suns e segns. Da pitschen insü imprendais vus, co cha'ls singuls suns vegnan prodots culla dretta posiziun da la bocca e co cha quels suns tunan inandret. Lura stuvais vus imprender a scriver quels suns cun agüd da segns. Quels segns sun ils custabs da l'alfabet. Per savair che suns chi's scriva cun che custabs daja reglas. Quellas nomnain nus las reglas ortograficas o l'ortografia. Quellas reglas at güdan a decider, schi's scriva p.ex. 'scoula' o 'schkoula'.


Noda las tematicas ortograficas sils fegls dalla palma che la scolasta reparta e scriva tier mintga fegl dalla palma dus plaids che valan sco exempels per quella regla. Cumpletescha la palma tenor basegns cun ulteriurs fegls.

Noda las tematicas ortograficas agls figls da la palma a scriva tier mintga figl dus pleds ca valan sco exaimpels par quella regla. Cumpletescha la palma tanor basegns cun ulteriurs figls.

Noda igls temas d’ortografia ainten las figlias dalla palma e screiva tar mintga figlia dalla palma dus pleds tgi valan scu exaimpels per chella regla. Cumplettescha la palma tenor basigns cun ulteriouras figlias.

Nota las tematicas ortograficas illas föglias da la palma e scriva tar mincha föglia da la palma duos pleds chi velan scu exaimpels per quella regla. Cumplettescha la palma tenor bsögn cun ulteriuras föglias.

Nota las tematicas ortograficas illas föglias da la palma e scriva pro mincha föglia duos pleds chi valan sco exaimpels per quella regla. Cumplettescha la palma tenor bsögn cun ulteriuras föglias.


Pertgei drovan ins insumma in'ortografia correcta? Noda ina supposiziun.

Partge dovr'igl anzuma egn'ortografeia corecta? Noda egna suposiziùn.

Pertge ins dovra ansomma en'ortografia correcta? Noda ena supposiziun (chegl tgi te creist).

Perche as drouva insomma ün'ortografia correcta? Nota üna supposiziun.

Perche as douvra insomma ün'ortografia correcta? Nota üna supposiziun.


Pertgei ei quei aschia? Raquenta dad experientschas positivas ni negativas che ti has fatg cull'ortografia. Scriva silmeins treis construcziuns.

Partge e quegl ascheia? Raquenta dad experienztgas positivas near negativas ca tei âs fatg cun l'ortografeia. Scriva seglmains tres construcziùns.

Pertge è chegl uscheia? Rachinta dad experientschas positivas u negativas tgi te ast fatg cun l'ortografia. Screiva aglmanc treis construcziuns.

Perche es que uschè? Quinta d'experienzas positivas u negativas cha tü hest fat cull'ortografia. Scriva almain trais frasas.

Perche es quai uschè? Quinta d'experienzas positivas o negativas cha tü hast fat cull'ortografia. Scriva almain trais frasas.


Il pér ni il pèr? Empren d'enconuscher ils accents.

Pér near per, tge sas tei magliear? Amprenda d'ancanuscher igls aczents.

'già' u 'gïa', 'pêsch' u 'pesch'? Imprenda a cugnuoscher ils accents.

Ingio o ingiò? Chenün dals duos pleds introdüa üna dumonda? Imprenda a cugnuoscher ils accents.


a) Legi il memo silla proxima pagina e fagei ils pensums en dus.

a) Liged igls memos sen las proximas paginas a faged suainter las leztgas an dus.

a) Lige igl memo e raspunde allas dumondas an dus.

a) Legè il memo e fè las lezchas in duos.

a) Legiai il memo e fat las lezchas in duos.


Ils dus pli impurtonts segns diacritics el sursilvan ein ils suandonts:

An surmiran dattigl treis sorts d'accents:


Tgi che sesenta persuls, duess buca cumprar in svegliarin.

Sch'ign sasainta sulet, duess ign betga cumprar egn svegliaregn.

Chi chi's sainta sulet, nu dess cumprer ün svagliarin.

Chi chi's sainta sulet, nu dess cumprar ün svagliarin.


Aschia ch'ei ha num: Igl um scalinava il pei vegl enta maletg, tochen ch'igl album da fotografias metteva allas nov. Lu haveva il pei freid e sfegliava silla scaffa per buca mirar las damauns.

Ascheia c'igl â ussa num: Igl um scalinava igl pe vigl gî agl maletg, tocen c'igl album da fotografeias mateva a las nov. Alura schalava igl pe a sasfiglieava sen la stgafa par betga vurdar la damàn.

Uschè cha que ho nom: L'hom sclingiaiva il pè vegl in purtret, fin cha l'album da fotografias mettaiva a las nov. Alura vaiva il pè fraid e sfögliaiva sülla s-chantschia per nu guarder las bunuras.

Uschè chi ha nom: L'hom sclingiva il pè vegl aint il purtret fin cha l'album da fotografias mettaiva las nouv. Lura vaiva il pè fraid ed as sfögliaiva sülla s-chaffa per nu verer las bunuras.


A sia s-chantschia dschaiva la glieud tapet.

A sia s-chaffa dschaiva la glieud tapet.


La damaun bandunava igl um pia il maletg, sevestgeva, semetteva davos il teppi sil svegliarin e studegiava nums per las differentas caussas.

La damàn vagnev'igl um peia or digl maletg, satargeva aint, saseva ved igl darpùn segl svegliaregn a stivgeava co el savess gir a las diferaintas tgossas.

A bunura gniva l'hom dimena our da purtret, as traiva aint, as mettaiva a tapet sül svagliarin e ponderaiva noms per las differentas chosas.


Persunas pli attempadas queschan pli bugen e lain far caussas novas ils giuvens.

Parsùnas ple viglias ten ple bugent quieu a surlaschan igl nov agls giuvens.

Persunas pü attempedas taschan pü gugent e laschan fer il nouv als giuvens.

Persunas plü attempadas taschan plü jent e laschan far il nouv als giuvens.


A tgei problems vul igl autur far attents nus? Fai las cruschs tier las construcziuns che valan per tei. Cumpareglia allura quellas construcziuns cun quellas da tiu vischin ni da tia vischina e discutei vossas sligiaziuns.

Sen tge problems vut igl autur far atent? Fe las cruschs tier las construcziùns ca cunstatan par te. Cumpareglia alura quellas construcziùns cun quellas digl tieus vaschegn near da la tia vaschegna a discutad las vossas schliaziùns.

A che problems ans vuless l'autur fer attent? Fo las cruschs tar las frasas chi tuornan per te. Conguela alura quistas frasas cun quellas da tieu chantunais u da tia chantunaisa e discutè vossas soluziuns.

A che problems ans less l'autur far attent? Fa las cruschs pro las frasas chi tuornan per tai. Conguala lura quistas frasas cun quellas da teis vaschin o da tia vaschina e discutai vossas soluziuns.


Ed igl ei vegniu il mument ch'igl um stueva rir, cura ch'el udeva a discurrend la glieud. El stueva rir, cura ch'el udeva enzatgi a schend: «Meis vus era damaun a mirar il giug da ballapei?» Ni sch'enzatgi scheva: «Ussa plova ei gia dapi dus meins.» Ni: «Jeu hai in aug ell'America.» El stueva rir, perquei ch'el capeva buca quei.

Ad igl e vagnieu igl mumaint c'igl um stueva adigna rir, cur c'el udeva a bagliafar la glieud. El stueva rir, cur c'el udeva gir anzatgi: «Naz vus damàn ear a vurdar igl gioi da burape?» Near sch'anzatgi geva: «Ussa plov'igl schon davent da dus mains.» Near: «Jou ve egn ô an l'America.» El stueva rir, parquegl c'el antalgeva nut da quegl.

Ed ad es gnieu il mumaint cha l'hom stuvaiva adüna rir, cur ch'el udiva a discuorrer a la glieud. El stuvaiva rir, cur ch'el udiva a qualchün a dir: «Giais eir vus damaun a guarder il gö da ballapè?» U scha qualchün dschaiva: «Uossa plouva que già daspö duos mais.» U: «Eau d'he ün barba in America.» El stuvaiva rir, perque ch'el nun inclegiaiva.

Ed id es gnü il mumaint cha l'hom stuvaiva adüna rier, cur ch'el dudiva a discuorrer a la glieud. El stuvaiva rier, cur ch'el dudiva ad inchün a dir: «Giais eir vus daman a guardar il gö da ballapè?» O sch'inchün dschaiva: «Uossa plouva fingià daspö duos mais.» O: «Eu n'ha ün barba in America.» El stuvaiva rier, perquai ch'el nun inclegiaiva.


Sia combra sesanfla il pli sisum la casa, forsa eis el maridaus ed ha affons, forsa habitava el pli baul en in auter marcau. Franc eis el staus inaga in affon, mo quei sto esser stau cura ch'ils affons eran vestgi sco ils carschi. Aschia sco quei ch'ins vesa els egl album da fotografias dalla tatta. En sia combra ha ei duas sutgas, ina meisa, in teppi, in letg ed ina scaffa. Sin ina meisetta stat in svegliarin, dasperas schain gasettas veglias ed igl album da fotografias, vid la preit pendan in spieghel ed in maletg.

La sia tgombra e igl ple senzum da la tgea, forza ear'el egn'ea marido a veva unfànts, forza stev'el ple bòld an egn'oter martgieu. Siirameing ear'el egn'eada egn unfànt, mo quegl sto easser sto, cur c'igls unfànts earan ànc vastgieus sco carschieus. Ascheia sco ign veza els agl album da fotografeias da la tata. An la sia tgombra â'gl duas sutgas, egna mesa, egn darpùn, egn litg ad egna stgafa. Sen egna meseta â'gl egn svegliaregn, dasperas schen en giasetas viglias ad igl album da fotografeias, ved la pare palendan egn spievel ad egn maletg.

Sia chambra es sül plaun süsom da la chesa, forsa es el marido ed ho iffaunts, forsa staiva el pü bod in ün'otra cited. Sgür ch'el d'eira üna vouta ün iffaunt, ma que stu esser sto, cur cha'ls iffaunts d'eiran auncha trats aint scu ils creschieus. Uschè scu cha's vezza aint il vegl album da fotografias da la nona. In sia chambra ho que duos s-chabels, üna maisa, ün tapet, ün let ed üna s-chantschia. Sün üna maisa veglia sun giazettas veglias e l'album da fotografias, vi da la paraid pendan ün spievel ed ün purtret.

Sia chombra es sül plan süsom da la chasa, forsa es el maridà ed ha uffants, forsa staiva el plü bod in ün'otra cità. Sgür ch'el d'eira üna vouta ün uffant, ma quai sto esser stat, cur cha'ls uffants d'eiran amo trats aint sco'ls creschüts. Uschè sco chi's vezza aint il vegl album da fotografias da la nona. In sia chombra sun duos sopchas, üna maisa, ün tapet, ün let ed üna s-chaffa. Sün üna maisa veglia sun gazettas veglias e l'album da fotografias, vi da la paraid pendan ün spejel ed ün purtret.


Tgei dat en egl a ti, sche ti cumpareglias ils plaids ella tabella? Numna silmeins duas caussas.

Tge dat an îl, scha ca tei vardas segls pleds an la tabela? Numna seglmains duas tgossas.

Che do in ögl, cur cha tü guardast ils pleds illa tabella? Nomna almain duos chosas.

Che at dà in ögl, scha tü guardast ils pleds illa tabella? Nomna almain duos chosas.


Igl um vegl ha cumprau carnets da scola blaus ed ha scret lien tut ils plaids novs. Quei ha dau bia lavur ed ins entupava el mo aunc darar sin via.

Igl um vigl â cumpro carnets da scola blaus ad â scret aint tut igls novs pleds. Quegl â do bleara lavur, ascheia c'ign antupava igl um me ple darar sen veia.

L'hom vegl ho cumpro quaderns da scoula blovs ed ho scrit aint tuot ils nouvs pleds. Que ho do bgera lavur, uschè cha s'inscuntraiva a l'hom be pü d'inrer sün via.

L'hom vegl ha cumprà quaderns da scoula blaus ed ha notà tuot ils pleds nouvs. Quai ha dat blera lavur, uschè chi s'inscuntraiva a l'hom be plü d'inrar sün via.


Mintgaton semiava el gia el niev lungatg e lu translatava el las canzuns da siu temps da scola en siu lungatg e cantava ellas mo da bass per sesez.

Mintgatànt sasamgneav'el schon agl nov lungatg ad el â translato las canzùns digl sieus tains da scola an que lungatg ad â antschiet a cantar ellas dascus me par sasez.

Minchataunt s'insömgiaiva el già illa nouva lingua ed alura tradüaiva el las chanzuns da sieu temp da scoula in quella lingua e las chantaiva da bass daperse.

Minchatant s'insömgiaiva el fingià illa nouva lingua e lura tradüaiva el las chanzuns da seis temp da scoula in quella lingua e tillas chantaiva da bass be da per sai.


Ussa saveis vus sezs cuntinuar da scriver la historia. E gest sco quei ch'igl um ha fatg, saveis era vus brattar ils auters plaids:

Ussa savez vus sezs cuntinuar da scriver l'istorgia. A prazis sco c'igl um â fatg, savez ear vus baratar igls oters pleds:

Uossa pudais vus svess cuntinuer a scriver l'istorgia. E precis scu que cha l'hom ho fat, pudais eir vus baratter ils oters pleds:

Uossa pudais vus svess cuntinuar a scriver l'istorgia. E precis sco quai cha l'hom ha fat, pudais eir vus barattar ils oters pleds:


Tochen quei di extraordinari, in di da sulegl, buca memia cauld, buca memia freid, ils utschals schulitgavan, la glieud era gentila, ils affons fagevan termagls – e tut quei plascheva tuttenina agl um.

Antocen que gi extraordinari, egn gi da sulegl, betga megna tgòld, betga megna fred, igls utscheals schivlavan, la glieud eara curtasevla, igls unfànts tarmaglieavan ad igl ple spezial eara, ca tut quegl â cun egn'eada plaschieu agl um.

Que ho düro fin a quel di straordinari, ün di da sulagl, na memma chod, na memma fraid, ils utschels tschüvlottaivan, la glieud d'eira gentila, ils iffaunts giuvaivan e dandettamaing resentiva l'hom grand plaschair e cuntantezza.

Quai ha dürà fin a quel di straordinari, ün di da sulai, na massa chod, na massa fraid, ils utschels tschüblaivan, la glieud d'eira gentila, ils uffants giovaivan – ed inaspettadamaing resentiva l'hom grond plaschair e cuntantezza.


Ils Franzos din 'li' al letg, 'tabl' alla meisa, il maletg numnan els 'tablo' e la sutga 'schäs' ed aschia capeschan els in l'auter. Ed ils Chines capeschan era in l'auter.

Igls Franzos gin 'li' agl litg, 'tabl' a la mesa, igl maletg numnan els 'tablo', ad a la sutga gin els 'schäs', ad els sacapeschan. Ad igls Cines sacapeschan ear.

Ils Frances dian 'li' al let, 'tabl' a la maisa, il purtret nomnan els 'tablo' ed al s-chabè dischane 'schäs', ed uschè inclegian els ün a l'oter. Ed ils Chinais inclegian eir ün a l'oter.

Ils Frances dischan 'li' al let, 'tabl' a la maisa, il purtret nomnan els 'tablo' ed a la sopcha dischan els 'schäs', ed uschè inclegian els ün a l'oter. E'ls Chinais inclegian eir ün a l'oter.


Jeu vi raquintar d'in um vegl, d'in um che di gnanc in plaid pli e che ha ina fatscha stauncla, memia stauncla per surrir e memia stauncla per esser nauscha. El habitava en in pign marcau, alla fin dalla via ni damaneivel dalla cruschada. Ei vala quasi buca la peina da descriver el, damai ch'ei dat strusch ina differenza denter el ed auters. El porta ina capiala grischa, caultschas grischas, in tschiep grisch ed igl unviern in liung manti grisch. El ha in culiez satel cun ina pial schetga plein rubaglias ed il culier alv dalla camischa ei bia memia lartgs per el.

Jou vi raquintar dad egn um vigl, dad egn um ca gi gnànc egn pled ple a c'â egna fatscha stàncla, megna stàncla par surir a megna stàncla par easser vilo. El stat an egn pintg martgieu, a la fegn da la veia near sper egna cruschada. Igl vala strusch la fadeia da descriver el, igl dat strusch egna diferenztga trànter el ad oters. El porta egna tgapeala grischa, tgòltschas grischas, egn tschop grisch a d'unviern egn lùng manti grisch. El â egn culiez sategl cun egna peal setga plagn fòldas, ad igls culiers alvs da la sias tgamischas en blear megna los.

Eau vögl quinter dad ün hom vegl, dad ün hom chi nu disch niauncha pled e chi ho üna fatscha staungla, memma staungla per surrir e memma staungla per esser grit. El abita in üna pitschna cited, a la fin da la via u dasper üna cruscheda. A nu vela bod na la paina da'l descriver, oramai cha nu do bod üngüna differenza traunter el ed ils oters. El porta ün chapè grisch, chotschas grischas, ün tschop grisch e l'inviern ün lung mantel grisch. El ho ün culöz stigl cun üna pel sütta plain fodas, ed il culer alv da sia chamischa es bger memma larg.

Eu vögl quintar d'ün hom vegl, d'ün hom chi nu disch plü gnanca pled e chi ha üna fatscha stangla, massa stangla per surrier e massa stangla per esser grit. El abita in üna pitschna cità, a la fin da la via o dasper üna cruschada. I nu vala bod na la paina da til descriver, oramai chi nu dà bod ingüna differenza tanter el e'ls oters. El porta ün chapè grisch, chotschas grischas, ün tschop grisch e l'inviern ün lung mantel grisch. El ha ün culöz stigl cun üna pel sütta plain fodas, e'l cularin alb da sia chamischa es bler massa larg.


«Adina la medema meisa», ha igl um detg, «las medemas sutgas, il medem letg, il medem maletg. Ed alla meisa ditgel jeu meisa, al maletg ditgel jeu maletg, il letg ha num letg e la sutga senumna sutga. Pertgei pomai?»

«Adigna la madema mesa», â igl um getg, «las mademas sutgas, igl madem litg, igl madem maletg. Ad a la mesa gitg jou mesa, agl maletg gitg jou maletg, igl litg â num litg ad a las sutgas gin ign sutgas. Partge atgnameing?»

«Adüna la listessa maisa», ho dit l'hom, «ils listess s-chabels, il listess let, il listess purtret. Ed a la maisa dischi maisa, al purtret dischi purtret, il let ho nom let ed al

«Adüna la listessa maisa», ha dit l'hom, «las listessas sopchas, il listess let, il listess purtret. Ed a la maisa dia maisa, al purtret dia purtret, il let ha nom let ed a la sopcha as disch sopcha. Perche be?»


«Ussa semida ei», ha el clamau ed ha entschiet a dir 'maletg' al letg.

«Ussa samid'igl», â el clamo ad â antschiet a gir 'maletg' agl litg.

«Uossa as müda que», ho el clamo ed ho cumanzo a dir 'purtret' al let.

«Uossa as müda quai», ha el clomà ed ha cumanzà a dir 'purtret' al let.


Pia: La damaun steva igl um vegl enta maletg, tochen ch'igl album da fotografias scalinava allas nov. Lu levava igl um e semetteva silla scaffa per buca haver freid ils peis.

La damàn stev'igl um vigl agl maletg, tocen c'igl album da fotografeias scalinava a las nov. Alura levav'igl um a steva sen la stgafa par betga ver fred igls pes.

Dimena: A bunura staiva l'hom vegl in purtret, fin cha l'album da fotografias sclingiaiva a las nouv. Alura staiva l'hom sü ed as mettaiva sülla s-chantschia per nun avair fraid als peis.

Dimena: A bunura staiva l'hom vegl in purtret, fin cha l'album da fotografias sclingiva a las nouv. Lura staiva l'hom sü ed as mettaiva sülla s-chaffa per nun avair fraid ils peis.


Persunas pli attempadas duessen buca viver persulas, schiglioc vegnan ellas stinadas.

Parsùnas ple viglias duessan betga viver suletas, schiglioc vignan ellas stinadas.

Persunas pü attempedas nu stuvessan viver sulettas, uschigliö vegnan ellas stinedas.

Persunas plü attempadas nu stuvessan viver sulettas, uschigliö vegnan ellas stinadas.


Co savess igl um scappar da sia solitariadad ed isolaziun e co savess la historia finir cun in happy end? Descriva tias ideas.

Co savess igl um mitschear da la sia solitariadad ad isolaziùn a co savess l'istorgia fitar cun egn 'happy-end'? Scriva sei las tias ideias.

Cu pudess l'hom scapper da sia suldüna ed isolaziun e cu pudess l'istorgia glivrer cun ün 'happy end'? Descriva tias idejas.

Co pudess l'hom scappar da sia suldüm ed isolaziun e co pudess l'istorgia finir cun ün 'happy end'? Descriva tias ideas.


Ed igl album da fotografias ha el numnau spieghel.

Ad igl album da fotografeias â el numno spievel.

E l'album da fotografias numnaiva el spievel.

E l'album da fotografias nomnaiva el spejel.


A siu album da fotografias di la glieud svegliarin.

Agl sieus album da fotografeias gi la glieud svegliaregn.

A sieu album da fotografias dschaiva la glieud svagliarin.

A seis album da fotografias dschaiva la glieud svagliarin.


Persunas pli attempadas sesentan savens persulas e buca capidas.

Parsùnas ple viglias sasaintan savens suletas a betga capidas.

Persunas pü attempedas as saintan suvenz sulettas e na inclettas.

Persunas plü attempadas as saintan suvent sulettas e na inclettas.


«Pertgei ha il letg buca num maletg», ha igl um tertgau ed ha surris, lu ha el ris e ris, tochen ch'ils vischins han spluntau vid la preit ed han clamau 'ruaus'.

«Partge â igl litg betga num maletg», â el studagieu ad â suris, alura â el ris a ris, antocen c'igls vaschegns ân pitgieu ved la pare ad ân clamo 'silenzi'.

«Perche nun ho il let nom purtret», ho penso l'hom ed ho surrieu, alura ho el rieu e rieu, fin cha'ls chantunais haun picho vi da la paraid ed haun clamo 'silenzi'.

«Perche nun ha il let nom purtret?», ha pensà l'hom ed ha surris, lura ha el ris e ris, fin cha'ls vaschins han cloccà vi da la paraid ed han clomà 'silenzi'.


El cuscheva, discurreva mo aunc cun sesez e gnanc salidava pli.

El tascheva quieu, bagliafava me ple cun sasez a salidava gnànc ple.

El taschaiva, discurriva be pü cun se svess e nu salüdaiva niauncha pü.

El taschaiva, discurriva be plü cun sai svess e nu salüdaiva gnanca plü.


Igl ei divertent, sche tut ils carstgauns discuoran da caussas buca capeivlas.

Igl e divertaint, scha tut igls castgàns bagliafan da tgossas c'en betga capevlas.

Ad es divertent, scha tuot ils umauns discuorran da chosas na chapiblas.

Id es divertent, scha tuot ils umans discuorran da chosas na chapiblas.


A sia giazetta dschaiva la glieud s-chantschia.

A sia gazetta dschaiva la glieud s-chaffa.


Persunas pli attempadas duessen s'occupar dapli cun lur ambient.

Parsùnas ple viglias den s'interessar daple par lur ambiaint.

Persunas pü attempedas dessan s'occuper dapü cun lur ambiaint.

Persunas plü attempadas dessan s'occupar daplü da lur ambiaint.


Pertgei ha il resti digl um gest quella colur? Tgei manegias?

Partge â la vastgadira digl um gest quella calur? Tge cres tei?

Perche haun ils vstieus da l'hom güst quella culur? Che crajast tü?

Perche ha la büschmainta da l'hom güsta quella culur? Che crajast?


Tgei colur ha la gronda part dil resti digl um? Colurescha il quadrat cun quella colur.

Tge calur â la grànda part da la vastgadira digl um? Calurescha igl quaderet cun quella calur.

Che culur ho la granda part dals vstieus da l'hom? Pittüra la chaschina cun quella culur.

Che culur ha la gronda part da la büschmainta da l'hom? Pittura il quadrat cun quella culur.


A siu spieghel di la glieud album da fotografias.

Agl sieus spievel gi la glieud album da fotografeias.

A sieu spievel dschaiva la glieud album da fotografias.

A seis spejel dschaiva la glieud album da fotografias.


Empleina la tabella culs plaids dils differents lungatgs.

Amplanescha la tabela cugls pleds digls diferaints lungatgs.

Impla la tabella culs pleds da las differentas linguas.

Implischa la tabella culs pleds da las differentas linguas.


Suenter prendeva el sia vestgadira ord la gasetta, setargeva en, mirava ella sutga vid la preit, semetteva sil svegliarin davos il teppi e sfegliava el spieghel, tochen ch'el anflava la meisa da sia mumma.

Suainter prandev'el sia raglia or da la giaseta, satargeva aint, vurdav'an la sutga ved la pare, satschantava segl svegliaregn ved igl darpùn a sfiglieava agl spievel, tocen c'el catava la mesa da sia mama.

Zieva pigliaiva el sieus vstieus our da la giazetta, as traiva aint, guardaiva aint il s-chabè vi da la paraid, as tschantaiva sül svagliarin vi dal tapet e sfögliaiva aint il spievel, fin ch'el chattaiva la maisa da sia mamma.

Davo pigliaiva el sia büschmainta our da la gazetta, as traiva aint, guardaiva aint illa sopcha vi da la paraid, as tschantaiva sül svagliarin vi dal tapet e sfögliaiva aint il spejel, fin ch'el chattaiva la maisa da sia mamma.


Ed el ha buc udiu siu svegliarin pli. Tuttenina han ses mauns entschiet a far mal, sia vusch ha disdiu ed el ha puspei udiu il svegliarin e nuot era semidau.

Ad el udeva betga ple igl sieus svegliaregn. Tutanegna ân igls seas màns antschiet a far mal, el â pears la sia vusch ad â puspe udieu igl svegliaregn a nut veva samido.

Ed el nun udiva pü sieu svagliarin. Tuot in üna vouta haun sieus mauns cumanzo a fer mel, el ho pers sia vusch ed ho darcho udieu il svagliarin ed ünguotta nu's vaiva müdo.

Ed el nu dudiva plü seis svagliarin. Tuot in üna jada han seis mans cumanzà a far mal, el ha pers sia vusch ed ha darcheu dudi il svagliarin e nöglia nu's vaiva müdà.


Tgei colur da resti prefereschas ti? Colurescha il quadrat cun quella colur.

Tge calur prefereschas tei par la tia vastgadira? Calurescha igl quaderet cun quella calur.

Che culur prefereschast tü per tieus vstieus? Pittüra la chaschina cun quella culur.

Che culur preferischast tü per tia büschmainta? Pittura il quadrat cun quella culur.


Ed igl um ei vegnius fetg vilaus. El ha viu el spieghel co sia fatscha vegneva cotschna, ha viu co ses egls vegnevan pli e pli pigns; allura ha el fatg pugn cun omisdus mauns, ha alzau els ed ha pitgau sin meisa. Igl emprem mo ina ga, lu aunc ina e lu ha el entschiet a schumbrar silla meisa ed ha adina puspei griu: «Ei sto semidar, ei sto semidar!»

E l'hom es dvanto grittischem. El ho vis aint il spievel, cu cha sia fatscha dvantaiva cotschna e cu cha sieus ögls dvantaivan pü e pü pitschens; alura ho el fat il puogn cun tuots duos mauns, ils ho uzo ed ho picho sün maisa. Il prüm be üna vouta, alura aunch'üna vouta, ed alura ho el cumanzo a tamburer sün maisa ed ho adüna darcho sbragieu: «Que as stu müder, que as stu müder!»

E l'hom ha cumanzà a couscher da la rabgia. El ha vis aint il spejel, co cha sia fatscha dvantaiva cotschna e co cha seis ögls dvantaivan plü e plü pitschens; lura ha el fat il puogn cun tuots duos mans, tils ha dozà ed ha cloccà sün maisa. Il prüm be üna jada, lura amo üna jada, e lura ha el cumanzà a tamburar sün maisa ed ha adüna darcheu sbragi: «Alch as sto müdar, alch as sto müdar!»


Ils carstgauns han inaga decidiu tgei plaids duvrar per las differentas caussas.

Igls carstgàns ân egn'eada dezidieu tge pleds duvrar par las diferaintas tgossas.

Ils umauns haun decis üna vouta che pleds druver per las differentas chosas.

Ils umans han decis üna jada che pleds dovrar per las differentas chosas.


Mo prest eis ei daventau grev per el da translatar, el haveva bunamein emblidau siu lungatg vegl ed el stueva encurir ils plaids gests en ses carnets blaus. Ed el haveva tema da discuorer culla glieud. El stueva ponderar ditg co la glieud scheva allas caussas.

Mo bagnbòld e'gl davanto greav par el da translatar, el veva bunameing amblido igl sieus lungatg vigl ad el stueva ancurir igls dretgs pleds agls seas carnets blaus. El â survagnieu tema da bagliafar cun la glieud. El stueva ponderar gî, co la glieud gitgi a las tgossas.

Ma bainbod es que dvanto difficil per el da tradür, el vaiva bod schmancho sia lingua veglia ed el stuvaiva tschercher ils drets pleds in sieus quaderns blovs. El vaiva temma da discuorrer culla glieud. El stuvaiva ponderer lönch, cu cha la glieud dschaiva a las chosas.

Ma bainbod esa dvantà difficil per el da tradüer, el vaiva bod invlidà sia lingua veglia ed el stuvaiva tscherchar ils drets pleds in seis quaderns blaus. El vaiva temma da discuorrer culla glieud. El stuvaiva ponderar lönch, co cha la glieud dschaiva a las chosas.


Agl sieus svegliaregn gi la glieud sutga.

A sieu svagliarin dschaiva la glieud s-chabè.

A seis svagliarin dschaiva la glieud sopcha.


Mo legra ei quella historia buc. Ella ha in'entschatta tresta ed ina fin tresta. Igl um vegl cul manti grisch capeva buca pli la glieud. Quei era buc aschi nausch. Bia mender era che la glieud capeva buca pli igl um vegl. Perquei scheva el nuot pli.

Mo quegl e betg egna legra istorgia. Ella â egna tresta antscheata ad egna tresta fegn. Igl um vigl cugl manti grisch antalgeva betga ple la glieud. Quegl eara betg igl mender. Blear mender eara ca la glieud antalgeva betga ple igl um vigl. A parquegl geva el nut ple.

Ma quist'istorgia nun es da rir. Ella ho ün trist cumanzamaint ed üna trista fin. L'hom vegl cul mantel grisch nun inclegiaiva pü a la glieud. Que nu d'eira uschè mel. Bger pês d'eira cha la glieud nun inclegiaiva pü a l'hom vegl. E perque nu dschaiva el pü ünguotta.

Ma quist'istorgia nun es da rier. Ella ha ün trist cumanzamaint ed üna trista fin. L'hom vegl cul mantel grisch nun inclegiaiva plü a la glieud. Quai nu d'eira uschè mal. Bler pês d'eira cha la glieud nun inclegiaiva plü a l'hom vegl. E perquai nu dischaiva el plü nöglia.


Igl um haveva plascher ed el exercitava igl entir di e memorisava ils plaids novs. Tut haveva survegniu in auter num: el era buc in um pli, mobein in pei ed il pei era ina damaun e la damaun in um.

Igl um veva plascher ad el exerzitava tugi da taner andamaint igls novs pleds. Ussa â tut survagnieu egn oter num: El eara ussa betga ple egn um, mobagn egn pe, ad igl pe eara egna damàn a la damàn egn um.

L'hom vaiva plaschair ed el exercitaiva tuottadi a tgnair adimmaint ils nouvs pleds. Tuot vaiva survgnieu ün oter nom: E l'hom nu d'eira pü ün hom, dimpersè ün pè, ed il pè d'eira üna bunura e la bunura ün hom.

L'hom vaiva plaschair ed el exercitaiva tuottadi a tgnair adimmaint ils nouvs pleds. Tuot vaiva surgni ün oter nom: L'hom nu d'eira plü ün hom, dimpersè ün pè, e'l pè d'eira üna bunura e la bunura ün hom.


Scriva in text che semeglia il text da Peter Bichsel.

Scriva egn text ca sameglia agl text digl Peter Bichsel.

Scriva ün text scu quel da Peter Bichsel.

Scriva ün text sco quel da Peter Bichsel.


A sieu s-chabè dschaiva la glieud spievel.


Igl um fageva ina spassegiada la damaun ed ina spassegiada il suentermiezdi, discurreva in pèr plaids cun siu vischin e la sera seseva el puspei davos sia meisa.

Igl um vigl fageva egna spassageada mintga damàn ad egna spassageada mintga suaintermiezgi, bagliafava egn peer pleds cugl sieus vaschegn a la sera sasev'el davo la sia mesa.

L'hom vegl faiva üna spassageda la bunura ed üna spassageda il zievamezdi, discurriva ün pêr pleds cun sieus chantunais e la saira tschantaiva el darcho davous sia maisa.

L'hom vegl faiva üna spassegiada la bunura ed üna spassegiada il davomezdi, discurriva ün pêr pleds cun seis vaschins e la saira sezzaiva el darcheu davo sia maisa.


Il svegliarin ha el numnau album da fotografias.

Igl svegliaregn â el numno album da fotografeias.

Il svagliarin numnaiva el album da fotografias.

Il svagliarin nomnaiva el album da fotografias.


«Jeu sun staunchels, jeu vi ir a maletg», ha el detg e la damaun steva el savens ditg enta maletg e studegiava in niev num per la sutga ed el ha dau num 'svegliarin' alla sutga. El ei pia levaus, ei sevestgius, ei semess sil svegliarin ed ha pusau la bratscha silla meisa. Mo la meisa haveva ussa buca pli num meisa, mobein teppi.

«Jou sund stàncel, jou vi ir a maletg», â el getg, a la damàn stev'el savens gî agl maletg a studageava co el savess gir a la sutga ad el â numno 'svegliaregn' la sutga.El e peia levo, â satratg aint, e sasieu segl svegliaregn ad â puso la bratscha sen la mesa. Mo la mesa veva ussa betga ple num mesa, mobagn darpùn.

«Eau sun staungel, eau vögl ir in purtret», ho el dit, e la bunura staiva el suvenz lönch in purtret e stüdgiavia ün nom pel s-chabè ed el ho do nom 'svagliarin' al s-chabè. El es dimena sto sü, s'ho trat aint, s'ho tschanto sül svagliarin ed ho puzo la bratscha sün maisa. Ma la maisa nu vaiva uossa pü nom maisa, mabain tapet.

«Eu sun stanguel. Eu vögl ir in purtret», ha el dit, e la bunura staiva el suvent lönch in purtret e stübgiava ün nom pella sopcha ed el ha dat nom 'svagliarin' a la sopcha. El staiva dimena sü, as traiva aint, sezzaiva giò sül svagliarin e pozzaiva la bratscha sün maisa. Ma la maisa nu vaiva uossa plü nom maisa, dimpersè tapet.


Bratta quater plaids che ti has duvrau savens en tiu text. Lai silsuenter leger tiu text in conscolar ni ina conscolara (senza mussar ad el/ella la legenda). Anfla el/ella ils plaids che ti has brattau?

Barata quater pleds ca tei âs duvro savens agl tieus text. Le alura liger igl tieus text egn cunscular near egna cunsculara (sainza mussar ad el/ella la legenda sutvart). Tgata el near ella igls pleds ca tei âs barato?

Baratta quatter pleds cha tü hest druvo suvenz in tieu text. Lascha alura ler tieu text ad ün conscolar u ad üna conscolara (sainza al/la musser la legenda suotvart). Chatta el/ella ils pleds cha tü hest baratto?

Baratta quatter pleds cha tü hast dovrà suvent in teis text. Lascha lura leger teis text ad ün conscolar o ad üna conscolara (sainza til/tilla muossar la legenda suotvart). Chatta el/ella ils pleds cha tü hast barattà?


Dessegna tut las caussas che s'audan agl um.

Malegia sutvart tut las tgossas ca s'odan agl um.

Disegna suotvart tuot las chosas chi tuochan a l'hom.

Disegna suotvart tuot las chosas chi toccan a l'hom.


Suenter ha el empriu ils nums novs da tut las caussas ed ha emblidau cul temps ils nums vegls. El haveva ussa in niev lungatg che s'udeva mo ad el ed a negin auter.

Suainter â'l amprieu igls novs nums da tut las tgossas ad â amblido cugl tains igls nums vigls. El veva ussa egn nov lungatg ca s'udeva me ad el ad a nign oter.

Zieva ho el imprains ils nouvs noms da tuot las chosas ed ho schmancho cul temp ils noms vegls. El vaiva uossa üna nouva lingua chi tuchaiva be ad el ed ad üngün oter.

Davo ha el imprais ils nouvs noms da tuot las chosas ed ha invlidà cul temp ils noms vegls. El vaiva uossa üna nouva lingua chi toccaiva be ad el ed ad ingün oter.


Quei semidava mai, era buca la dumengia. E cura ch'igl um seseva davos meisa, udeva el il tictac dil svegliarin, nuot auter ch'il tictac dil svegliarin.

Quegl eara adigna madem, ear mintga dumeingia. A cur c'igl um saseva davo la mesa, udev'el igl tictac digl svegliaregn, adigna igl tictac digl svegliaregn.

Que nu's müdaiva mê, neir na la dumengia. E cur cha l'hom tschantaiva davous maisa, udiva el il tictac dal svagliarin, ünguott'oter cu il tictac dal svagliarin.

Quai nu's müdaiva mai, neir na la dumengia. E cur cha l'hom tschantaiva davo maisa, dudiva el il tictac dal svagliarin, nögli'oter co il tictac dal svagliarin.


Ma in chambra d'eira tuot listess, üna maisa, duos s-chabels, ün let. E cun tschanter giò ho el darcho udieu il tictac, e tuot il plaschair d'eira davent, perche ch'ünguotta nu's vaiva müdo.

Ma in chombra d'eira tuot listess, üna maisa, duos sopchas, ün let. E cun sezzer giò ha el darcheu dudi il tictac, e tuot il plaschair d'eira davent, perche cha nöglia nu's vaiva müdà.


Legi attentamein il text e fagei ils pensums.

Ligia atentameing igl text a fe alura las leztgas.

Legè attentamaing il text e fè alura las lezchas.

Legiai attentamaing il text e fat lura las lezchas.


El ha surris. «Ussa vegn tut a semidar», ha el tertgau. El ha aviert il nuv il pli sisum dalla camischa, ha priu enta maun la capiala, ha entschiet ad ir pli spert, ha schizun ballantschau sils pézs dils peis ed ei selegraus. El ha contonschiu la via, nua ch'el habitava, ha dau il tgau e salidau ils affons ed ei ius da scala si, ha priu las clavs ord il sac ed ha aviert sia combra.

El â suris. «Ussa vean tut a samidar», â el tartgieu. El â aviert igl nuv igl ple senzum da la tgamischa, â prieu ainta màn la tgapeala, â antschiet ad ir ple speart a parfegn cun schanuglia elastica ad â salegro. El e rivo an la sia veia, â salido igls unfànts, e ieu da stgeala sei, â prieu las clavs or digl satg ad â aviert la sia tgombra.

El ho surrieu. «Uossa as müdaro tuot», ho el penso. El ho aviert il buttun il pü süsom da la chamischa, ho piglio in maun il chapè, ho cumanzo ad ir pü svelt, es perfin ieu sülla pizza dals peis e s'ho allegro. El es rivo tar la via, inua ch'el abitaiva, ho do dal cho ed ho salüdo als iffaunts, es ieu sü da s-chela, ho piglio las clevs our da giglioffa ed ho aviert sia chambra.

El ha surris. «Uossa as müdarà tuot», ha el pensà. El ha drivi il büttel il plü süsom da la chamischa, ha tut in man il chapè, ha cumanzà ad ir plü svelt, giaiva sco sün pennas e d'eira inchantà. El es rivà pro la via, ingio ch'el abitaiva, ha dat dal cheu ed ha salüdà als uffants, es i sü da s-chala, ha tut las clavs our da gialoffa ed ha drivi sia chombra.


Filosofix fa patratgs davart la muntada dil plaid 'gavagai'. Il protagonist dalla historia da Peter Bichsel fa semegliontas damondas.

Filosofix safa patratgs davart la muntada digl pled 'gavagai'. Igl protagonist da l'istorgia digl Peter Bichsel fa samagliàntas amparadas.

Filosofix as dumanda, perche cha nu's po dir 'gavagai' ad üna leivra. Il protagonist da l'istorgia da Peter Bichsel fo sumgiaintas dumandas.

Filosofix as dumonda, perche chi nu's po dir 'gavagai' ad üna leivra. Il protagonist da l'istorgia da Peter Bichsel as fa similas dumondas.


La palma culs suns, ils segns e las reglas gidan tei da prender sut la marella ils plaids. Ti survegns criteris per examinar ed analisar il plaid. Quei ei buc aschi sempel e perquei stuein nus adina puspei repeter ed exercitar las reglas. Sedai breigia da far bunas correcturas cun quella strategia. Ei drova bia temps, denton ei sepaga.

La palma cugls sùns, segns a las reglas gida a tgei da prender sut la mareala igls pleds. Tei surveans criteris par examinar ad analisar igl pled. Quegl e betg aschi sempel a parquegl stuagn nus adigna puspe repeter ad exerzitar las reglas. Sade fadeia da far bùnas corecturas cun quella strategeia. Igl dovra blear tains, dantànt igl vala la fadeia.

La palma cugls sungs e segns e cun las reglas at geida a piglier igls pleds sot la marella (igls vurdar pi precisamaintg). Te survignst criteris per controllar ed analisar igl pled. Chegl è betg schi simpel e perchegl stuagn nous adegna puspe repeter ed exercitar las reglas. Ta dò fadeia da far bungas correcturas cun chella strategia. Chegl dovra bler taimp, ma i vala la pagna.

La palma culs suns e segns e cullas reglas at güda a piglier ils pleds suot la marella. Tü survainst criteris per examiner ed analiser il pled. Que nun es uschè simpel, e perque stuvains nus adüna darcho repeter ed exerciter las reglas. Dè's fadia da fer bunas correcturas cun quella strategia. Que drouva bger temp, ma que vela la paina.

La palma culs suns e segns e cullas reglas at güda a tour ils pleds suot la marella. Tü survainst criteris per examinar ed analisar il pled. Quai nun es uschè simpel e perquai stuvain nus adüna darcheu repeter ed exercitar las reglas. As dat fadia da far bunas correcturas cun quella strategia. Quai douvra bler temp, ma i vala la paina.


Per scriver endretg ina gronda part dils plaids stos ti ...

Par scriver andretg egna grànda part digls pleds stos tei ...

Per screiver andretg ena gronda part digls pleds stost te ...

Per scriver inandret üna granda part dals pleds stust tü ...

Per scriver inandret üna gronda part dals pleds stoust tü ...


Mo paucs carstgauns enconuschan l'ortografia aschi bein ch'els drovan negin vocabulari. Perquei eis ei zun impurtont da saver co consultar vocabularis. Ponderescha e dai risposta:

Me pocs carstgàns ancanuschan l'ortografeia aschi bagn c'els dovran nign dicziunari near pledari. Parquegl e'gl zund impurtànt da saver co consultar pledaris. Ponderescha a raspunda:

Nign tgi canoscha l'ortografia schi bagn tgi el/ella dovra mai en vocabulari. Perchegl ègl fitg impurtant da saveir consultar (duvrar) vocabularis. Rasponda allas suandontas dumondas:

Be pochs umauns cugnuoschan l'ortografia uschè bain ch'els nu drouvan üngün dicziunari u vocabulari. Perque es que fich important da savair cu consulter dicziunaris. Respuonda a las seguaintas dumandas:

Be pacs umans cugnuoschan l'ortografia uschè bain ch'els nu douvran ingün dicziunari o vocabulari. Perquai esa fich important da savair co consultar dicziunaris. Respuonda a las seguaintas dumondas:


Fai exempels culs suandonts plaids e presenta aunc in'atgna famiglia da plaids:

Fe exaimpels cugls savundànts pleds a preschainta ànc egn'atgna famiglia da pleds:

Furma famiglias da pleds cugls suandonts pleds e fò anc en agen exaimpel:

Fuorma famiglias da pleds culs seguaints pleds e preschainta auncha ün'egna famiglia da pleds:

Fuorma famiglias da pleds culs seguaints pleds e preschainta amo ün'aigna famiglia da pleds:


Sbagl: ligiongias barssadas – endretg: ligiongias barsadas

Falo: maglear liongias – Corect: magliear liongias

Sbagl: Igl vent zoffla fitg. – andretg: Igl vent zofla fitg.

Fal: Il vent zoffla ferm. – inandret: Il vent zofla ferm.

Fal: Il vent soffla ferm. – inandret: Il vent sofla ferm.


Regla: alla fin dil plaid adina mo in consonant auter che tier n, r ed s

<strong>Regla: </strong>Agl singular vean igl pronom possessiv masculin scret cun '-ieu', agl plural cun '-ea'

Regla: Alla fegn digl pled ins screiva igl ple angal en consonant. Dobel ins screiva angal -ss u -nn, pero er chels angal siva en vocal curt.

<strong>Regla: </strong>A la fin dal pled as scriva pelpü be ün consonant. Ardublo vain be il -s, però eir quel be zieva ün vocal cuort.

<strong>Regla: </strong>A la fin dal pled as scriva pelplü be ün consonant. Redublà vain be il -s, però eir quel be davo ün vocal cuort.


Co san ins evitar sbagls e tgei far, sche ti sas buca co scriver?

Co san ign evitar sbagls a tge far, scha tei sas betga co scriver?

Scu post te evitar sbagls e tge fast te, schi te sast betg scu screiver?

Cu as po eviter fals e che fer, scha tü nu sest cu scriver?

Co as poja evitar fals e che far, scha tü nu sast co scriver?


c) Fagei en classa ils exercezis da memorisar plaids cun moviments.

c) Faged an classa igls exerzezis da memorisar pleds cun movimaints.

b) Fasche an classa igls exercezis da tigneir andamaint igls pleds cun muvimaints.

c) Fè in classa ils exercizis da tgnair adimmaint pleds cun fer muvimaints.

c) Fat in classa ils exercizis da tgnair adimmaint pleds cun far movimaints.


Plaids che ti scrivas adina puspei falliu ni quels che ti damognas buca d'examinar culla marella, stos ti memorisar. Ils biars fan quei cun scriver ella correctura treis gadas il plaid. Pli savens che ti scrivas e legias il plaid e meglier che ti tegns endamen la scripziun.

Pleds ca tei scrivas adigna puspe falo near quels ca tei rivas betga d'examinar cun la mareala, stos tei memorisar. Igls blears fan quegl cun scriver an la corectura tres geadas igl pled. Ple savens ca tei scrivas a ligias igl pled a miglier ca tei tegnas andamaint la scripziùn.

Pleds tgi te screivas adegna puspe fallo u chels tgi te vignst betg da piglier sot la marella stost te tigneir andamaint. Igls blers fon chegl cun screiver treis gedas igl pled ainten la correctura. Pi savens tgi te screivas e ligias igl pled e migler tgi te tignas andamaint la scripziun.

Pleds cha tü scrivast adüna darcho fos u quels cha tü nu rivast da piglier suot la marella, stust tü tgnair adimmaint. Ils bgers faun que cun scriver trais voutas il pled illa correctura. Pü suvenz cha tü scrivast e legiast il pled e meglder cha tü tegnast adimmaint la scripziun.

Pleds cha tü scrivast adüna darcheu fos o quels cha tü nu rivast da tour suot la marella, stoust tü tgnair adimmaint. Ils blers fan quai cun scriver trais jadas il pled illa correctura. Plü suvent cha tü scrivast e legiast il pled e meglder cha tü tegnast adimmaint la scripziun.


Sbagl: Ils indians ei in pievel dall'America.

Sbagl: Ier sung ia stada a riom. – andretg:

<strong>Fal: </strong>Ils rumauntschs sun üna minurited linguistica.

<strong>Fal: </strong>Ils rumantschs sun üna minorità linguistica.


Scrivi igl entir abc sin in placat ni vid la tabla. Prendei silsuenter in splattamustgas e 'splattei' in bustab suenter l’auter da vos plaids.

Scrived igl antier abc sen egn placat near ved la tavla. Pranded suainter egn tgapamustgas a 'tgapad' egn bustab suainter l’oter digls voss pleds.

Scrive igl antier alfabet sen en placat ve dalla tavla. Pigle alloura en mazzamostgas e pitge en bustab siva l'oter digls voss pleds.

Scrivè tuot l'abc sün ün placat  vi da la tevla. Pigliè alura ün mazzamuos-chas e 'splattè' ün custab zieva l'oter da voss pleds.

Scrivai tuot l'abc sün ün placat vi da la tabla. Pigliai lura ün splattamuos-chas e 'splattai' ün custab davo tschel da voss pleds.


Falo: El prenda igl seas carnet. – Corect: El prenda igl sieus carnet.

Sbagl: Igl plimatsch è tot lomm. – andretg: Igl plimatsch è tot lom.

Fal: Il ramm dal bös-ch es lung. – inandret: Il ram dal bös-ch es lung.

Fal: Il romm dal bös-ch es lung. – inandret: Il rom dal bös-ch es lung.


<strong>Regla: </strong>evitar treis consonants in suenter l'auter

<strong>Regla: </strong>Agl 'gl' savunda a l'antscheata ad amiez igl pled adigna egn 'i'.

Regla: Evitar treis consonants egn siva l’oter.

<strong>Regla: </strong>eviter trais consonants ün zieva l'oter

<strong>Regla: </strong>evitar trais consonants ün davo tschel


En biaras famiglias da plaids sa il vocal ni il diftong semidar ed influenzar la scripziun.

An blearas famiglias da pleds sa igl vocal near igl diftong samidar ad influenzar la scripziùn.

Schi l’intunaziun digl pled sa meida, pò er sa midar igl vocal u igl diftong:

Scha l'accent dal pled müda, po müder eir il vocal u il diftong, p.ex.:

Scha l'accent dal pled müda, po müdar eir il vocal o il diftong, p.ex.:


• separar ils plaids en silbas, pronunziar e controllar quellas.

• separar igls pleds an silbas, pronunztgear a controlar quellas.

separar igls pleds an sungs u an silbas, pronunztgier e controllar chellas.

• separer ils pleds in silbas, pronunzcher e controller quellas.

• separar ils pleds in silbas, pronunzchar e controllar quellas.


Cun formar famiglias da plaids anflas ti savens la dretga scripziun dil plaid. Ils suandonts trics gidan tei leutier:

Cun furmar famiglias da pleds tgatas tei savens la dretga scripziùn digl pled. Igls savundànts trics ta gidan latier:

Cun furmar famiglias da pleds cattas te savens la dretga scripziun digl pled. Igls suandonts trics geidan:

Cun furmer famiglias da pleds chattast tü suvenz la dretta scripziun dal pled. Ils seguaints trics at güdan:

Cun fuormar famiglias da pleds chattast tü suvent la dretta scripziun dal pled. Ils seguaints trics at güdan:


• Tgei fas, sche ti anflas buc il plaid?

• Tge fas tei, scha tei tgatas betg egn pled?

4. Tge fast te, schi te cattas betg en pled?

• Che fest, scha tü nu chattast il pled?

• Che fast, scha tü nu chattast il pled?


Nudei cun rida ils bustabs digl abc sil plaz pausa. Sigli d'in bustab a l'auter per formar ils plaids.

Nudad cun rida igls bustabs digl abc sen la plaza da possa. Saglied d'egn bustab tier l'oter par furmar igls pleds.

Nude cun creida igls bustabs digl alfabet sen la plazza da scola. Sagli d'en bustab a l’oter per furmar igls pleds.

Notè cun crida ils custabs da l'abc sülla plazza da scoula. Sagli d'ün custab a l'oter per furmer ils pleds.

Notai cun craida ils custabs da l'abc sülla plazza da scoula. Sagli d'ün custab a l'oter per fuormar ils pleds.


Tegn la conchiglia vid l'ureglia, lu audas ti il schuschurar dalla mar.

Meta la carcagliogna ved l'ureglia, alura odas igl schuschurar da la mar.

Metta la coquiglia vi da l'uraglia, alura odast il schuschurer dal mer.

Metta la coquiglia vi da l'uraglia, lura dodast il schuschurar dal mar.


b) Studegia bein il svilup dils segns chines sutvart. Commentescha il svilup en silmeins treis construcziuns.

b) Studegia qua sut igl svilup digls segns cines. Comentescha igl svilup an seglmains tres construcziùns.

b) Stüdgia bain il svilup dals segns chinais suotvart. Commentescha il svilup in almain trais frasas.

b) Stübgia bain il svilup dals segns chinais suotvart. Commentescha il svilup in almain trais frasas.


Ils segns chines ein sco pigns maletgs ch'indicheschan ni descrivan la significaziun da mintga plaid. Culs plaids onomatopeics havein nus enzatgei semegliont.

Igls segns cines en sco pintgs maletgs c'inditgeschan a descrivan la significaziùn da mintga pled. Cugls pleds onomatopeics vagn nus anzatge samagliànt.

Ils segns chinais sun scu pitschens purtrets chi indichan u descrivan la significaziun da mincha pled. Culs pleds onomatopeics vains nus qualchosa sumgiaint.

Ils segns chinais sun sco pitschens purtrets chi indichan o descrivan la significaziun da mincha pled. Culs pleds onomatopeics vain nus alch sumgliaint.


a) Tgei savessen ils suandonts segns significar?

a) Tge savessan igls savundànts segns muntar?

a) Che pudessan significher ils segns suotvart?

a) Che pudessan significhar ils segns suotvart?


Sin basa da quellas decisiuns che vegnan era numnadas convenziuns, vegnan ins da capir in l'auter. Sch'enzatgi manegia la 'meisa', mo di 'sutga', daventa quei empau cumplicau.

A me sen la basa da quellas dezisiùns, ca vignan ear numnadas convenziùns, riv'ign da capir l'egn l'oter. Sch'anzatgi manegia la 'mesa', mo gi a la 'mesa','sutga', davaint'igl numnadameing cumplitgieu.

E be a basa da quistas decisiuns, chi vegnan eir numnedas cunvenziuns, as riva d'incler ün a l'oter. Scha qualchün managia la 'maisa', ma disch a la 'maisa' 's-chabè', dvainta que nempe cumplicho.

E be a basa da quistas decisiuns, chi vegnan eir nomnadas cunvenziuns, s'esa bun d'incleger ün a tschel. Sch'inchün manaja la 'maisa', ma disch a la 'maisa' 's-chabè' o 'sopcha', dvainta quai nempe cumplichà.


Tier singuls segns vesan ins denton aunc pulit bein tgei ch'els significheschan, tgei ch'ei manegiau ed a tgei plaid ch'els corrispundan.

Tier singuls segns vez'ign dantànt magari ànc bagn tge c'els signifitgeschan, tge c'e managieu ad a tge pled c'els coraspundan.

Tar singuls segns as vezza però auncha magari bain che ch'els significhan, che chi'd es managio ed a che pled ch'els correspuondan.

Pro singuls segns as vezza però amo magara bain che ch'els significhan, che chi'd es manià ed a che pled ch'els correspuondan.


1. Noda il plaid onomatopeic che va a prau cul maletg e fai ina construcziun corrispundenta.

1. Noda igl pled onomatopeic ca va a pro cugl maletg a fe egna construcziùn coraspundainta.

1. Nota il pled onomatopeic chi s'affo cul purtret e fo üna frasa correspundenta.

1. Nota il pled onomatopeic chi s'affa cul purtret e fa üna frasa correspundenta.


e) Enconuschas ti aunc autras sorts d'alfabets ni fuormas da scriver? Enquera egl internet in maletg dad ina da quellas e tacca el sutvi.

e) Ancanuschas tei ànc otras sorts d'alfabets near furmas da scriver? Anquiera egn maletg dad egna da quellas furmas agl internet ad igl tatga sei qua sut.

e) Cugnuoschast tü aunch'otras sorts d'alfabets u fuormas da scriver? Tschercha ün purtret dad üna da quellas i'l internet e tacha'l aint suotvart.

e) Cugnuoschast tü amo otras sorts d'alfabets o fuormas da scriver. Tschercha ün purtret dad üna da quellas i'l internet e til tacha aint suotvart.


2. Noda ina construcziun che va a prau cul plaid onomatopeic e fai in maletg.

2. Noda egna construcziùn ca va a pro cugl pled onomatopeic a fe egn maletg.

2. Nota üna frasa chi s'affo cul pled onomatopeic e fo ün purtret.

2. Nota üna frasa chi s'affa cul pled onomatopeic e fa ün purtret.


In tec auter ei quei tier igl alfabet chines che ha buca singuls bustabs, mobein differents segns per las caussas. Ils segns eran inaga maletgs che mussavan exactamein la caussa, aschinumnai pictograms. Cul temps ein ils segns daventai pli abstracts, quei vul dir ins veseva buca pli exact tgei che era manegiau. Aschia ston era ils Chines emprender ordadora tgei segn che va a prau cun tgei plaid.

Ampo oter e quegl tier igl alfabet cines c'â nigns singuls bustabs, mo diferaints segns par las tgossas. Igls segns earan egn'eada maletgs ca mussavan prazis la tgossa, aschinumnos pictograms. Cugl tains en igls segns davantos ple abstracts, quegl vut gir, c'ign veza betga ple prazis tge c'e managieu. Ascheia ston ear igls Cines amprender ordafora tge segn ca s'oda tier tge pled.

Ün pô oter es que tar l'alfabet chinais chi nun ho singuls custabs, ma differents segns per las chosas. Ils segns d'eiran üna vouta purtrets chi mussaivan precis la chosa, uschè numnos pictograms. Cul temp sun ils segns dvantos pü abstracts, que voul dir, cha nu's vezza pü precis che cha'd es managio. Uschè stöglian eir ils Chinais imprender ourdadour che segn chi tuocha tar che pled.

Ün pa oter esa pro l'alfabet chinais chi nun ha singuls custabs, ma differents segns per las chosas. Ils segns d'eiran üna jada purtrets chi muossaivan precis la chosa, uschè nomnats pictograms. Cul temp sun ils segns dvantats plü abstracts, quai voul dir chi nu's vezza plü precis che chi'd es manià. Uschè ston eir ils Chinais imprender ourdadoura che segn chi tocca pro che pled.


Era nossa scartira ei ina convenziun. Ch'ins scriva per exempel M E I S A ei ina convenziun. Ils singuls bustabs han da far nuot culla 'meisa' sco tala.

Ear la nossa scripziùn e egna convenziùn. C'ign scriva par exaimpel M E S A e egna convenziùn. Igls singuls bustabs ân da far nut cun la 'mesa'.

Eir nossa scrittüra as basa sün cunvenziuns. Il fat cha's scriva per exaimpel M A I S A es üna cunvenziun. Ils singuls custabs nun haun da chefer ünguotta culla 'maisa'.

Eir nossa scrittüra as basa sün cunvenziuns. Il fat chi's scriva per exaimpel M A I S A es üna cunvenziun. Ils singuls custabs nun han da chefar nöglia culla 'maisa'.


Ei dat en mintga lungatg convenziuns, tenor las qualas ins numna las caussas. E perquei ch'ils lungatgs ein parentai in cun l'auter, ein ils plaids semeglionts.

Igl dat an mintga lungatg convenziùns, co ign numna las tgossas. A parquegl ca blears lungatgs en paraints l'egn cun l'oter, en pleds an quels lungatgs samagliànts.

Mincha lingua ho sias cunvenziuns per numner las chosas. E perque cha las linguas sun paraintas üna cun l'otra, sun ils pleds sumgiaints.

Mincha lingua ha sias cunvenziuns per nomnar las chosas. E perquai cha las linguas sun paraintas üna cun tschella, sun ils pleds sumgliaints.


Legia la definiziun e fai ils differents pensums.

Ligia la definiziùn a fe las diferaintas leztgas.


Legia attentamein ils dus texts e mira bein il maletg. Fai silsuenter ils pensums.

Ligia atentameing igls dus texts a varda bagn segl maletg. Fe alura las leztgas.

Legia attentamaing ils duos texts e guarda bain ils comics. Fo alura las lezchas.

Legia attentamaing ils duos texts e guarda bain ils comics. Fa lura las lezchas.


Tenor la scienzia eis ei buca fetg clar, cura ch'ils carstgauns han entschiet a discuorer in cun l'auter. En mintga cass imitavan ils emprems plaids certs suns e tuns ni certas caneras, p.ex. cloms e viars d'animals: il chicherichi, il cucu, tuns d'instruments: il tippatapp, e fenomens dalla natira: tschallatar, schuschurar.

Tanor la szienza e'gl betga fetg cler, cura c'igls carstgàns ân antschiet a bagliafar l'egn cun l'oter. An mintga cass imitavan igls amprems pleds tschearts sùns a tùns near tscheartas caneras. P.ex. cloms a bregls d'animals: igl cicerici, igl cucu a fenomens da la natira: tschalatar, schuschurar.

Tenor la scienza nun es que fich cler, cur cha'ls umauns haun cumanzo a discuorrer ün cun l'oter. In mincha cas imitaivan ils prüms pleds tscherts suns e tuns u tschertas rumuors. P.ex. clams e viers da bes-chas: il kikeriki, il cucu, tuns d'instrumaints: il tictac e fenomens da la natüra: murmurer, schuschurer.

Tenor la scienza nun esa fich cler, cur cha'ls umans han cumanzà a discuorrer ün cun tschel. In mincha cas imitaivan ils prüms pleds tscherts suns e tuns o tschertas rumurs. P.ex. cloms e viers da bes-chas: il kikeriki, il cucu, tuns d'instrumaints: il tictac e fenomens da la natüra: murmurar, schuschurar.


Flip-flop, flip-flop, flip-flop – aschia tuna ei, sch'ins va a spass cun quellas sandalas.

Flip-flop, flip-flop, flip-flop – ascheia tùn'igl sch'ign va a spass cun quellas sandalas.

Flip-flop, flip-flop, flip-flop – uschè tuna que eir scha's vo a spass cun quellas sandalas.

Flip-flop, flip-flop, flip-flop – uschè tuna schi's va a spass cun quellas sandalas.


La gronda part dils plaids d'ozildi imiteschan denton buca suns e tuns. Ch'ina meisa ha num 'meisa' ei inaga vegniu decidiu d'ina gruppa da persunas sin fundament dad in consens.

La grànda part digls pleds d'oziglgi imitescha dantànt betga sùns a tùns. C'egna 'mesa' â num 'mesa' e egn'eada vagnieu dezidieu d'egna grupa da parsùnas sen fundamaint d'egn consens.

La granda part dals pleds d'hozindi nun imiteschan però suns e tuns. Cha üna 'maisa' ho nom 'maisa' es üna vouta gnieu decis d'üna gruppa da persunas a basa d'ün consens.

La gronda part dals pleds d'hozindi nun imiteschan suns e tuns. Cha üna 'maisa' ha nom 'maisa' es üna jada gnü decis d'üna gruppa da persunas a basa d'ün consens.


c) Ils segns chines fascineschan ils carstgauns digl entir mund. Savens vegnan els era duvrai per decorar differentas caussas, p.ex. resti, vischala, fittem, ni era sco tattoos. Tgei simbol chines plai il meglier a ti? Tgei significhescha el? Dessegna el e scriva sia muntada sut il dessegn.

c) Segns cines faszineschan igls carstgàns da tut igl mund. Savens vignan els duvros sco decoraziùns sen diferaintas tgossas, p.ex. sen raglia, vascheala, bischutareia near ear sco tattoos. Tge simbol cines ta ple igl miglier? Tge signifitgescha quel? Malegia el qua sut a scriva la sia muntada sut igl maletg.

c) Segns chinais fascineschan als umauns da tuot il muond. Suvenz vegnan els druvos scu decoraziuns sün differentas chosas, p.ex. sün vstieus, vaschella, clinöz u eir scu tattoos. Che simbol chinais at plescha il meglder? Disegna'l suotvart e scriva suot il disegn che ch'el significha.

c) Segns chinais fascineschan als umans da tuot il muond. Suvent vegnan els dovrats sco decoraziuns sün differentas chosas, p.ex. sün büschmainta, vaschella, clinöz o eir sco tattoos. Che simbol chinais at plascha il meglder? Disegna'l suotvart e scriva suot il disegn che ch'el significha.


d) Tgei fuorma da scriver plai il meglier a ti – ils segns chines ni nies alfabet? Tgei avantatgs e disavantatgs ha mintga fuorma?

d) Tge furma da scriver ta ple miglier – igls segns cines near igl noss alfabet? Tge avantatgs a dischavantgs â mintgegna?

d) Che fuorma da scriver at plescha il meglder – ils segns chinais u nos alfabet? Che avantags e dischavantags ho minchüna?

d) Che fuorma da scriver at plascha il meglder – ils segns chinais o nos alfabet? Che avantags e dischavantags ha minchüna?


b) Legia il text sur dil svilup dils mieds da communicaziun digl analog al digital e fai silsuenter ils pensums.

b) Ligia igl text davart igl svilup digls mieds da comunicaziùn digl tains analog agl tains digital a fe alura las leztgas.

b) Legia il text davart il svilup dals mezs da comunicaziun da l'analog al digitel e fo alura las lezchas.

b) Legia il text davart il svilup dals mezs da comunicaziun da l'analog al digital e fa lura las lezchas.


d) Endretg ni falliu? Legia las pretensiuns e fai la crusch el dretg liug.

d) Dretg near falo? Ligia las pratensiùns a fe la crusch agl dretg liac.

d) Dret u fos? Legia las pretaisas e fo la crusch al dret lö.

d) Güst o fos? Legia las pretaisas e fa la crusch al dret lö.


4. Il tablet ed il telefonin stezzan automaticamein tut quei che nus havein mirau ella reit.

4. Igl tablet ad igl telefonet stezan automaticameing tut quegl ca vean vurdo an la reet.

4. Il tablet e'l telefonin stüzzan automaticamaing tuot que cha vains guardo illa rait.

4. Il tablet e'l telefonin stüdan automaticamaing tuot quai cha nus vain guardà illa rait.


La communicaziun ei daventada bia pli sperta e directa culs mieds digitals sco il computer, il tablet ed ils telefonins.

La comunicaziùn e davantada blear ple spearta a directa cugls mieds digitals, sco igl computer, igl tablet ad igls telefonets.

La comunicaziun es dvanteda bger pü svelta e directa culs mezs digitels, scu il computer, il tablet e'ls telefonins.

La comunicaziun es dvantada bler plü svelta e directa culs mezs digitals, sco per exaimpel il computer, il tablet o il telefonin.


g) Has ti gia mess fotografias ni maletgs ella reit? Sche gie, nua, cura e tgei exact? Tgei experientschas has ti fatg? Sche na, has ti gia viu fotografias ni maletgs ella reit che han fatg surstar tei? Pertgei?

g) Âs tei gea mess egn'eada fotografeias near maletgs an la reet? Scha ea, noua, cura a tge prazis? Tge experienztgas âs tei fatg? Scha na, âs tei schon vieu fotografeias near maletgs an la reet c'ân fatg surstar te? Partge?

g) Hest tü già miss üna vouta fotografias u purtrets illa rait? Scha schi, inua, cura e che precis? Che experienzas hest tü fat? Scha na, hest tü già vis fotografias u purtrets illa rait chi t'haun fat ster stut/stutta? Perche?

g) Hast tü fingià miss üna jada fotografias o purtrets illa rait? Scha schi, ingio, cura e che precis? Che experienzas hast tü fat? Scha na, hast tü fingià vis fotografias o purtrets illa rait chi t'han fat star stut/stutta? Perche?


Pli baul stuevan ins abonnar ina gasetta per intervegnir las novitads, oz san ins ir ella reit e leger las novitads ni mirar videos che autra glieud ha mess ella reit. E quei ei buca mo novitads e rapports screts da schurnalists professiunals, na, mintgin ei ozildi in tec schurnalist e schurnalista e sa publicar e derasar novitads levamein.

Ple bòld vev'ign d'abunar egna giaseta par vagnir a saver las novitads, oz san'ign ir an la reet a liger las novitads near vurdar videos c'otra glieud â mess an la reet. A quegl e betga me novitads a raports screts da schurnalists professiunals, na, mintgegn e oziglgi ampo schurnalist near schurnalista a sa leavameing publitgear a darasar novitads.

Pü bod as vaiva dad abuner üna giazetta per gnir a savair las noviteds, hoz as po ir illa rait e ler noviteds u guarder videos cha otra glieud ho miss illa rait. E que nu sun be noviteds e rapports scrits da schurnalists professiunels, na, minchün es hozindi ün pô schurnalist u schurnalista e po facilmaing publicher e deraser noviteds.

Plü bod as vaiva d'abunar üna gazetta per gnir a savair las novitats, hoz as poja ir illa rait e leger novitats o verer videos ch'otra glieud ha miss illa rait. E quai nu sun be novitats e rapports scrits da schurnalistas e schurnalists professiunals, na, minchün es hozindi ün pa schurnalist o schurnalista e po facilmaing publichar e derasar novitats.


• Tgei mieds da communicaziun drovas ti?


a) Mirei bein las illustraziuns e discutei las damondas en classa.

a) Vurdad bagn sen las ilustraziùns a discutad las savundàntas amparadas an classa.

a) Guardè bain las illustraziuns e discutè las seguaintas dumandas in classa.

a) Guardai bain las illustraziuns e discutai las seguaintas dumondas in classa.


Sch'enzatgi vuleva informar pli baul biaras persunas sur d'enzatgei, p.ex. sur d'ina fiasta ch'el vuleva far, stueva el scriver in inserat e schar metter quel ella gasetta ni mirar ch'ina schurnalista ni in schurnalist scrivi enzatgei sur da sia fiasta. Ozildi sa mintgin publicar sez mintga mument informaziuns, texts, fotografias, videos ed audios.

Sch'anzatgi leva ple bòld infurmar ad uras blearas parsùnas davart egna tgossa, par exaimpel egna feasta publica c'el leva far, stuev'el scriver egn inserat ad igl schar meter an giaseta near vurdar c'egn schurnalist near egna schurnalista scrivi anzatge davart da la sia feasta. Oziglgi sa mintgegn publitgear sez an mintga mumaint infurmaziùns, texts, fotografeias, videos ad audios.

Scha qualchün vulaiva infurmer pü bod a bgeras persunas per exaimpel davart üna festa ch'el vulaiva fer, stuvaiva el scriver ün inserat ed al lascher metter in giazetta u guarder ch'üna schurnalista u ün schurnalist scriva qualchosa sur da sia festa. Hozindi po minchün publicher svess infurmaziuns, texts, fotografias, videos ed audios d'ün mumaint a l'oter.

Sch'inchün vulaiva infuormar plü bod a bleras persunas, per exaimpel davart üna festa d'anniversari, stuvaiva el scriver ün inserat e til laschar metter in gazetta o guardar ch'üna schurnalista o ün schurnalist scriva alch davart sia festa. Hozindi po minchün publichar svess d'ün mumaint a tschel infuormaziuns da tuot gener, texts, fotografias, videos ed audios.


c) Legia aunc ina ga il text. Numerescha ils maletgs ella dretga successiun tenor il svilup.

c) Ligia ànc egn'eada igl text. Numerescha igls maletgs an la dretga suczessiùn.

c) Legia aunch'üna vouta il text. Numerescha ils purtrets illa dretta successiun, scu que chi cumperan aint il text.

c) Legia amo üna jada il text. Numerescha ils purtrets illa dretta successiun, sco quai chi cumparan aint il text.